ANAK ANGKAT PEREMPUAN - HAEL RUJUK USTAZ CARA BESARKAN

"Perkara ini saya sudah fikir awal-awal lagi, memang ramai yang mempersoakan perkara itu. Susah saya nak menjelaskan satu-satu kepada netizen.

"Tapi apa yang saya boleh jelaskan bahawa saya sudah merujuk kepada ustaz tentang cara nak membesarkan bayi perempuan ini dengan betul," ujar penyanyi Hael Husaini.

Hael, 30, mengakui banyak persoalaan netizen berkenaan cara dia membesarkan anak angkatnya Halena memandangkan bayi itu seorang perempuan.

Penyanyi yang terkenal dengan lagu 'Jampi' ini berkata, perkara berkaitan penjagaan itu sudah dirujuk kepada pihak ustaz dan ahli agama berkenaan cara yang betul membesarkan bayi tersebut dalam Islam.

Klik untuk gambar besar

Bekas peserta Akademi Fantasia 2013 (AF2013) ini mengambil anak angkat perempuan yang diberi nama Halena Hael yang kini sudah berusia setahun tiga bulan.

Dalam pada itu, Hael berkata, dia juga melalui proses yang betul dan masih di bawah pantauan Jabatan Kebajikan Masyarakat.

Selain itu, ditanya tentang perancangann untuk bayi berkenaan, Hael berkata, dia hanya mahu Halena membesar seperti kanak-kanak lain.

"Saya ada perancangan untuk dia tapi buat masa ini apa yang penting saya mahu dia dapat kasih sayang yang cukup dan membesar seperti kanak-kanak biasa," tuturnya.

Hael turut menasihatkan agar orang ramai yang mempunyai hasrat untuk mengambil anak angkat tidak ragu-ragu dengan niat tersebut.

Katanya, hidupnya berubah dan diberi rezeki yang lebih baik selepas mengambil anak angkatnya itu.

"Jangan takut tentang rezeki, secara jujur masa saya ambil Halena pendapatan saya cukup makan sahaja. Tapi saya percaya keajaiban berlaku dan merubah kehidupan saya menjadi lebih baik selepas kehadiran dia," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LAGI HUTANG - SHAHIR DIDAKWA TAK BAYAR SEWA KERETA MEWAH RM24K

Penyanyi Shahir Zawawi, 28, sebelum ini didakwa oleh seorang wanita bernama Raudhatul Ain yang mendakwa telah meminjam wang dan masih belum melunaskan hutang itu biarpun ia dibuat bertahun yang lalu.

Terbaru, seorang lelaki pula mendakwa bekas juara Akademi Fantasia musim ke-8 (AF8) ini berhutang sewa kereta mewah berjumlah RM 24,000 dan masih belum membayarnya walaupun telah berjanji berkali-kali.

Lelaki itu dikenali Azim Azizan itu memberitahu sudah memberi masa untuk Shahir melunaskan sewa, tetapi Shahir sudah beberapa kali memungkiri janji hinggakan Azim dan seorang lagi kawannya menanggung kerugian.

Klik untuk gambar besar

Bagi membuktikan dakwaanya, Azim telah memuatnaik salinan perbualan WhatsApp dia dan Shahir sejak 24 Oktober lalu ke laman Facebook.

Menerusi Facebook tersebut, Azim menulis:

"Kereta apa tu biarlah rahsia. Tapi kereta mewahlah, dia dah sewa lima bulan tapi baru bayar sebulan jadi ada lagi RM 24,000 dia hutang Azim .

"Haah nak kahwin dengan Erra tuh, haraplah Erra baca posting ini. Mana tahu hati dia terbuka nak tolong bayarkan hutang Shahir.

Buat masa ini, Shahir masih belum memberi respon kepada pendedahan demi pendedahan mengenai hutang yang dibuat oleh individu ini.

Apapun, sama-sama kita nantikan apakah penjelasan Shahir mengenai hutang-hutangnya yang didakawa mereka ini terhadapnya.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TIADA ISTILAH MELANGGAR SOP PUN..." - RAYSHA RIZROSE

"Sebenarnya tiada istilah melanggar SOP pun sebab jumlah tetamu yang hadir memang sangat terhad dan mengikut garis panduan yang ditetapkan kerajaan. Tetamu yang datang pada hari itu hanya kaum keluarga dan rakan terdekat sahaja.

"Mereka yang datang wajib menjalani ujian saringan RTK Antigen, lengkap dua dos v@ks1n C0V1D, memakai pelitup muka, mengimbas kod MySejahtera dan kanak-kanak tidak dibenarkan hadir. Nak dijadikan cerita, video yang tular itu berlaku selepas sesi sesi fotografi dengan pengantin.

"Jadi, ketika itu memang saudara-mara serta kenalan rapat ada yang membuka pelitup muka sekejap," kata pelakon, Raysha Rizrose kepada Harian Metro, dimana dia menjelaskan majlis perkahwinan kakaknya, pelakon Uqasha Senrose dengan Kamal Adli yang berlangsung pada 15 Disember lalu tidak melanggar prosedur operasi standard (SOP) ditetapkan kerajaan.   .

Raysha yang turut bertindak sebagai pengiring pengantin pada majlis berkenaan berkata, setiap tetamu yang hadir wajib memakai pelitup muka, namun video yang tular adalah selepas selesai sesi fotografi bersama pengantin. Menurut Raysha, memasuki tahun kedua pandemik ini, dia percaya rata-rata yang hadir mempunyai kesedaran tinggi terhadap bahayanya virus itu.

Klik untuk gambar besar

"Sekiranya dipanggil pihak berkuasa, saya sedia beri kerjasama. Perkahwinan Kamal dan Uqasha yang berlangsung tempoh hari adalah hasil kerjasama dengan Astro yang juga dikenali sebuah stesen TV yang sangat pentingkan SOP.

"Bagi saya, kalau buat majlis makan-makan atau kenduri di rumah pun, takkanlah kita semua mampu menjaga penjarakan selama 24 jam. Ia sesuatu yang tidak boleh dikawal.

"Namun, sudah tentulah masing-masing mempunyai kesedaran dan tanggungjawab untuk memastikan diri berada dalam keadaan yang baik selain memakai pelitup muka dan mematuhi SOP. Takkan masa nak makan pun kita masih nak pakai pelitup muka?

"Sesi bergambar pun ada tetamu yang memilih pakai pelitup muka serta tidak untuk merakam detik bahagia dengan pengantin. Jadi saya ingin tegaskan tiada istilah tidak mengikut SOP," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSTING PASAL AGAMA - ZUL ARIFFIN MOHON MAAF, TIADA NIAT TUNJUK

"Korang jgn lak igt sy ni tiber nak jadi itu ini lak ek, saya cume 'trying' sebaik mungkin nak menimba ilmu, pengalaman.. kerisauan dan sokongan korang sy hargai, sweet korang ni.

"Minta maaf tau klu saya post kt iG or Twitter psl agama, langsung takde niat nk menunjuk, raih pujian,nak perhatian, cuma share experience je, wlupun cedok nasi, klu Allah swt tak izinkan, tak sampai saya kt tempat tu,, cedok nasik pun boleh senyum 1 hari tau," itulah kata pelakon Zul Ariffin menerusi laman Twitter miliknya.

Zul sejak kebelakangan ini dilihat kerap turun padang mengikuti program kebajikan bersama pendakwah terkenal, Ustaz Ebit Lew. Malah, Zul turut memuat naik video apabila berpeluang memberi makanan kepada orang miskin dan jalanan bersama pasukan Ustaz Ebit.

Klik untuk gambar besar

Pelakon itu bagaimanapun memohon maaf dengan perkongsiannya berkaitan agama di media sosial. Ujarnya, dia tiada niat menunjuk tetapi hanya berkongsikan pengalaman.

Dalam pada itu, Zul berkata meskipun hanya menyenduk nasi, ianya pengalaman yang sangat berharga dan membuatkannya tersenyum selama satu hari.

Minggu lalu, Zul mengumumkan pengunduran dirinya daripada sebarang pencalonan Anugerah Bintang Popular Berita Harian ke-34. Zul menjelaskan dia menarik diri bukan kerana ingin bersara dari dunia hiburan, tetapi mahu menjadi insan lebih baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN KINI SAH ISTERI CIKGU MOHAMAD AZLAN

Alhamdulillah... tahniah kami ucapkan kepada penyanyi dan pelakon Elly Mazlein yang telah selamat kembali bergelar isteri setelah sekian lama memegang gelaran ibu tunggal. Penyanyi lagu 'Usah Ditambah Bara Yang Tersimpan' itu disatukan dengan jejaka pilihannya iaitu seorang cikgu dari Kelantan, Mohamad Azlan.

Elly dan suami telah dinikahkan oleh bapanya, Syed Hanafi Syed Abdullah dan disaksikan Abdul Manaf dan Mohd Akmaluddin dengan mas kahwinnya seutas gelang tangan emas.

Majlis serba meriah itu berlangsung di Putra World Trade Center, Kuala Lumpur tepat jam 9.09 malam tadi dengan lima berbalas tujuh hantaran. Pelamin yang bertemakan 'Malam Bulan Dipagari Bintang' di skrin led menambahkan lagi suasana pernikahan tersebut yang dihadiri keluarga dan rakan artis.

Untuk rekod, sebelum ini Elly mengikat tali pertunangan dengan jejaka pilihannya itu pada 17 Disember tahun lalu. Sebelum ini, dia pernah berkahwin dengan pengarah drama Azmi Hatta pada 9 November 2014 namun bercerai pada 15 Oktober 2015 selepas dikurniakan seorang cahaya mata, Putri Sara Sefhia yang kini berusia empat tahun.

Ditanya media mengenai bulan madu, pasangan ini merancang untuk berbulan madu di kota London, selepas urusan di sini selesai.

Klik untuk gambar besar

Foto : Elly IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SITI SARAH SAH HAMIL, BAKAL TIMANG ANAK KEEMPAT

"Alhamdulillah, permata nombor empat bakal menyusul tak lama lagi. Baby baru dalam 'perjalanan'. Syukur Ya Allah atas rezeki yang Allah kurniakan ini untuk Sarah dan Shuib.

"Jujur Sarah tak sangka, selepas enam tahun Sarah melahirkan Matin, Sarah dapat lagi rezeki merasai detik kehamilan baru sekarang," demikian tulis penyanyi Siti Sarah yang mengumumkan berita gembira dimana dia kini sedang hamil anak keempat .

Enam tahun menantikan kehadiran cahaya mata, Sarah meluahkan rasa syukur dengan memuat naik video memaparkan ujian alat kehamilan menerusi laman Instagram miliknya.

Ditanya mengenai spekulasi hamil sebelum ini selepas kelihatan 'baby bump', Sarah memohon maaf kerana tidak dapat mendedahkan mengenai perkara itu sebelum ini kerana kandungannya masih baru lagi.

Klik untuk gambar besar

"Ramai tanya masa mula-mula dulu, tapi Sarah tak berani cakap lagi. Ini Sarah rasa kandungan dah kuat, baru berani nak beritahu. Minta maaf sebab tak beritahu awal sebab sebelum ni Sarah pernah ada 'anxiety', jadi Sarah sendiri tak nak tertekan masa awal kehamilan.

"Sarah nak mintak kalian semua doakan Sarah dan kandungan. Sarah doakan juga ibu di luar sana yang mahu merasai saat kehamilan, moga Allah murahkan rezeki kalian untuk hamil dan jadi ibu," katanya.

Untuk makluman, Sarah mendirikan rumah tangga dengan pelawak dan usahawan, Shuib pada Februari 2011 dan dikurniakan tiga cahaya mata iaitu Uwais Alqarni, Dzakira Talita Zahra dan Ariq Matin.

www.myartis.com / Sumber & foto: Rotikaya, Instagram Siti Sarah & Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHAIMI SAAD: "INA MAK CIK KANTIN, MANA RETI AJAR ANAK" - NETIZEN BENGANG

Cadangan kerajaan untuk memenjarakan ibu bapa yang tidak menghantar anak ke sekolah hingga SPM itu nampaknya mendapat tentangan hebat daripada bekas anggota kumpulan nasyid In-Team, Suhaimi Saad.

Menerusi media sosial, Suhaimi telah tampil menjelaskan panjang lebar berhubung pendiriannya yang tidak menghantar anak ke sekolah.

Suhaimi memuatnaik satu kenyataan beliau tidak mempercayai dengan sistem pendidikan negara dan cadangan untuk ibu bapa dipenjara sekiranya tidak menghantar anak ke sekolah sehingga SPM.

Menurut Suhaimi, keadaan hidupnya yang miskin dan zuhud membuatkan beliau tidak berkemampuan untuk membayar denda dan akan menolak sekerasnya untuk membayarnya sekalipun jika didenda.

Jelasnya lagi, namun jika tidak membayar denda beliau akan dipenjarakan sekaligus menyukarkan usahanya untuk mengajar anak-anaknya di rumah. Dakwanya lagi isterinya pula tidak mahir Bahasa Inggeris dan Bahasa Arab.

Klik untuk gambar besar

Dengan bersahaja Suhaimi menggelarkan isterinya, Ina sebagai mak cik kantin yang tidak berpelajaran tinggi dan tidak mampu mengajar anak-anaknya di rumah jika beliau dipenjarakan.

Kenyataan tidak sensitif itu bagaimanpun menimbulkan kemarahan orang ramai. Ramai menganggap Suhaimi secara tidak langsung menghina pekerjaan mak cik kantin dan tidak menghargai isteri.

Ramai netizen yang tidak berpuas hati rasa geram dan kritik Suhaimi habis-habisan kerana sanggup berkata sebegitu yang seakan menghina isterinya yang tidak berpendidikan tinggi.

Sementara itu, Ina tampil menjelaskan bahawa tindakannya memadam dan menyekat akaun netizen di media sosial kerana tidak mahu perkara negatif berlarutan. Perkara itu diperkatakan dalam sebuah video yang dimuatnaik Suhaimi di laman Facebooknya buat tatapan umum.

"Ramai yang bertanya saya kenapa saya sekat akaun netizen dan memadam komen mereka. Saya tidak mahu bergaduh kerana komen yang ditinggalakan itu negatif, lebih baik saya memadamnya.

"Saya tak nak tambahkan dosa mereka, cukuplah dosa yang mereka dah ada. Jangan nanti bila mereka dah nazak, dah nak mati baru nak cari kami," kata Ina dalam video tersebut.

Baru-baru ini, isu mengenai Suhaimi tidak menghantar anak-anaknya ke sekolah telah tular dan mendapat kritikan dari kebanyakkan netizen. Namun begitu, dia tetap bertegas dengan tindakannya dan menjelaskan sebab-sebab tertentu mengenai perkara itu.

Bukan hendak kata apa, tetapi dalam dunia ini memang wujud sesetengah manusia yang hanya ingin mengikut pemikiran mereka sahaja. Dalam isu ini, biarlah sahaja beliau begitu. Mungkin beliau rasa apa yang dilakukan sekarang adalah yang terbaik untuk mereka sekeluarga.

KLIK UNTUK TONTON VIDEO INA NAIM

www.myartis.com / Sumber: Rotikaya, Astro Gempak & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI PUNCA PUTUS - SHARIFAH ROSE AKUI DIA & AAZIEF KAWAN

"Apa yang terjadi antara Aazief dan Tyra tiada kena mengena dengan saya dan saya tidak tahu apa yang terjadi antara mereka sebenarnya. Setahu saya mereka sudah berpisah sejak tiga bulan lalu dan ia merupakan episod hitam putus cinta Aazief," jelas personaliti media sosial dan model sambilan, Sharifah Rose.

Dia menafikan dakwaan bahawa dia menjadi punca kepada Aazief Khalid dan kekasihnya, Tyra Kamaruzzaman berpisah beberapa bulan lalu. Jelas Rose, dia mengenali Azief melalui kenalannya sebelum ini dan percaya anak tiri Datuk Seri Siti Nurhaliza itu mengalami proses putus cinta yang teruk.

Sementara itu, tambah Rose dia terkejut apabila fotonya bersama Aazief viral sejak pagi semalam: "Gambar itu dirakamkan beberapa hari lalu dan kami sekadar berkawan. Saya kenalnya sudah lama dan kebetulan dia berada di Malaysia, jadi kami rancang untuk berjumpa.

Klik untuk gambar besar

"Jujur saya katakan pertemuan itu hanya pertemuan kasual, perjumpaan sebagai kawan semata-mata tiba-tiba orang viralkan hingga timbul salah faham. Tiada yang serius pun antara kami berdua," ujarnya.

Foto Aazief dan Rose berdua-duaan mulai tular sejak kelmari menerusi perkongsian di laman sosial Twitter hingga ada yang mengaitkan Rose dengan kisah putus cinta Aazief dan Tyra. Terdahulu, kisah cinta Aazief dan Tyra berakhir sejak dua bulan lalu. Rose pula sebelum ini pernah dikaitkan menjalin hubungan cinta dengan penyanyi Ismail Izzani.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAWARAN GV: "JANGAN TANYA LAGI" - NOURUL ADA SEBAB TOLAK

"Ada tak team GV bertanya saya? Ya ada. Dari musim kedua. Tapi saya menolak. Bukan saja GV, malah program The Voice di Paris, Perancis. Sila fahamkan konsep sesuatu pertandingan atau program di televisyen.

Tidak semestinya seseorang artis itu perlu sertai semuanya. Ada sesetengah program itu penerbitnya tidak mahu memilih seseorang artis itu atau sebaliknya, masing-masing punyai pendirian.

"Saya hormati semua program televisyen dan radio di Malaysia ini kerana mereka banyak menyokong saya dari awal sehinggalah hari ini," kata penyanyi Nourul Wahab memberitahu dia pernah dilamar pihak produksi Gegar Vaganza (GV) untuk menyertai pertandingan nyanyian itu.

Bagaimanapun, Nourul berkata dia tidak berminat menyertai program realiti tersebut dan mempunyai pendirian berhubung hal ini.

Klik untuk gambar besar

Nourul atau nama penuhnya Noorul Huda Abdul Wahab, 40, berkongsi pandangannya itu menerusi laman Instagram pada Selasa. Ia berikutan ramai peminat yang bertanya mengapa dia tidak menyertai pentandingan nyanyian popular tersebut.

Sementara itu, Nourul berkata dia lebih selesa bergelar penghibur pentas dan bukannya dengan menyertai pertandingan semata-mata. Malah, dia tidak mahu sekadar menjadi artis bermusim kerana terbawa-bawa dengan jenama program tersebut.

"Saya lebih suka untuk buat persembahan bukan pertandingan. Ingat, jenama sesuatu program yang dah famous ada musimnya. Saya tak mahu jadi artis bermusim. Biarlah untuk semua musim.

"Bukan nak tunjuk hebat. Saya tidak sehebat mana. Seperti mana saya terangkan tadi, saya masih belajar. Setiap hari. Saya punya prinsip dan perancangan saya. Ianya mungkin bertentangan dengan kemahuan peminat saya. Tapi itu pendirian saya.

"Buat masa ini saya lebih suka menyanyi di persembahan pentas yang diundang syarikat tempatan dan antarabangsa atau untuk aktiviti amal di Instagram ini yang saya sedang jalankan untuk rumah Nurhati. Mohon semua untuk beri sokongan yang seperti selalunya!," jelasnya.

Dalam pada itu, Nourul memohon maaf jika penjelasannya mengenai isu ini menggores hati sesetengah pihak dan berharap tiada lagi yang bertanya mengenai perkara tersebut.

"Maafkan saya. Sekali lagi saya beritahu, ini penjelasannya. Jangan tanya saya lagi. Just come to my show. Insya-Allah lepas bersalin next year kita buat. Masa tu you all datang.

"Saya kasihkan semua penyokong dan peminat saya sebagaimana you all kasihkan saya. Satu hari, i will make you prouder than now. Insya-Allah," tuturnya.

www.myartis.com / Sumber: mStar & Instagram Nourul Depp

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM SETAHUN BERCERAI - BEKAS ISTERI TEGAR SELAMAT KAHWINI JEJAKA PILIHAN

Pada Ahad lalu, bekas isteri kepada penyanyi Indonesia Tegar Septian iaitu Sarah Sheilka telah selamat melangsungkan perkahwinannya dengan jejaka pilihan hati dikenali sebagai Andi, yang diadakan di sebuah hotel mewah, di Jakarta.

Menerusi Harian Metro, difahamkan belum sampai setahun perceraian Sarah dengan penyanyi yang popular dengan lagu 'Aku Yang Dulu Bukanlah Yang Sekarang' itu.

Menerusi Instagram, Sarah dilihat ada berkongsikan gambar bersama suami barunya. Rata-rata netizen mengucapkan tahniah buat pasangan tersebut serta mendoakan rumah tangga mereka berkekalan.

Klik untuk gambar besar

Untuk makluman, Sarah mendirikan rumah tangga bersama Tegar pada Mac 2020, namun berpisah pada Jun tahun lalu, kerana masalah kewangan serta kecurangan yang dilakukan oleh penyanyi itu.

Hasil pernikahan tersebut, pasangan itu dikurniakan seorang cahaya mata bernama, Abidzar Oktaviano Putra Septian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAK LONG TAK UBAH WAJAH, CUMA MASUK BENANG BAGI ANJAL - AMELINA

Secara terangan, ratu dangdut Amelina telah berkongsi perubahan wajahnya selepas melakukan rawatan wajah secara tanam benang atau Ihreadlift pada rahang dan hidungnya.

Ia dikongsikan oleh Amelina  melalui sebuah video secara terbuka menunjukkan proses rawatan memasukkan enam benang ke mukanya yang kelihatan agak menyeksakan.
"Kaklong tak nak hidung Angelina Jolie sebab kaklong rasa hidung kaklong paling cantik.

"Kaklong taknak pergi kopak kulit muka kaklong sebab kaklong nak jadi muka budak 16 tahun dah sah-sah kaklong 40-an. Itu merubah namanya bukan membaiki," ujarnya mempertahankan tindakan tersebut.

"Setelah Kaklong dihina selekeh, tak pandai jaga level, gemoklah, do i cares?
"Kaklong sekarang menjaga dan menghargai apa yang kaklong ada.

Klik untuk gambar besar

"Kalau `sagging' kita tegangkan, kalau gemok kita kuruskan yang penting jangan kau lapah sana, kopak sini, sumbat segala besi ,plastik segala macam, kikis sana sini, jangan!

"Buat apa yang perlu jangan terlalu obses. Buat sesuatu yang bersifat sementara jangan yang kekal," katanya yang enggan tindakannya itu disalah erti.

Tambah Amelina atau nama sebenarnya Norazlina Amir Sharipuddin, 47, keputusan untuk membuat rawatan itu hanyalah untuk membaiki keadaan wajah dan bukan untuk mengubah rupa bentuk.

"Ada ke nampak yang diubah? natural kan? Tetap muka Amelina tetapi nampak lagi fresh dan tegang dan yang kaklong suka sekali structure kulit kaklong pun elok dah.

"Paling penting hidung kaklong tu lagi terletak macam masa kaklong anak dara," katanya yang menegaskan dia hanya menegangkan kulit tanpa sebarang perubahan.

"Insya-Allah tak, nanti tengok yer before & after. Cuma kulit tegang jer lah pun.

"Kalau adik ada nampak yang kaklong ubah bagi tahu ok. Tunjuk satu-satu sama ada kaklong buang ke atau kaklong tambah", tegasnya lagi dipetik sebagai berkata pada Gempak.

Untuk makluman, rawatan tanam benang (Threadlift) adalah rawatan yang bertujuan untuk mengurangkan kenduran dan lipatan kulit di sekitar kawasan rahang, pipi dan leher.
Rawatan ini dianggap sebagai rawatan alternatif yang lebih selamat dan kurang `invasive' berbanding pembedahan `facelift tradisional.

Difahamkan, benang khas akan digunakan untuk menegangkan bahagian kulit yang ingin dicantikkan supaya keadaan wajah akan kelihatan ketat dan anjal, demikian petikan dari sebuah portal hiburan.

Wahh... Jadi anak dara baliklah ibu dangdut kita ni. Tambah mengancamlah nampaknya. Tapi.. ada apa-apa ke tu? Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK PIAH SELAMAT LAHIRKAN BABY BOY, ADAM MALIQUE

Tahniah diucapkan kepada penyampai radio Sinar FM, Feeya Iskandar atau lebih mesra dipanggil Cik Piah ini apabila selamat melahirkan anak sulung hasil perkahwinan dengan Nurashid Abd Wahab di sebuah pusat perubatan swasta pada jam 11.30 pagi semalam.

Feeya atau nama sebenarnya, Nor Shafiza Iskandar Azizan, 28, ketika dihubungi memberitahu yang beliau gembira dengan kehadiran bayi lelaki seberat 2.8 kilogram itu yang melengkapkan perkahwinannya bersama suami tersayang.

Klik untuk gambar besar

"Syukur dengan anugerah terindah ini. Saya dan bayi selamat serta sihat. Saya terharu melalui satu lagi fasa hidup dan pengalaman melahirkan anak secara normal. Perasaan dan pengalaman yang sukar digambarkan dengan kata-kata," katanya yang mengucapkan terima kasih kepada semua pihak yang mendoakannya.

Mengenai nama cahaya matanya itu, Feeya berkata, dia dan suami sepakat menamakan putera sulung mereka yang dilahirkan secara normal itu dengan nama 'Adam Malique'.

Untuk rekod, Feeya mendirikan rumah tangga dengan Nurashid pada Mei tahun lalu.

Sumber: Berita HarianFoto: Feeya Iskandar IG, Sinar FM IG & @kueraahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEGELAS AIR DIBACAKAN AL-FATIHAH, PENGUBAT DEMAM ANAK-ANAK SUHAIMI SAAT

"Dah lama tak demam. Alhamdu lillah hari ni demam.

"Bila anak-anak demam, SS hanya beri minum segelas air yang dibacakan Al Fatihah. Selesai," tulis Suhaimi Saat.

Begitulah iktiar dan inisiatif sendiri Suhaimi untuk menyembuhkan anak-anaknya.

Selanjut..."Alhamdu lillah. Allah sembuhkan. Dah tak demam," kongsinya.

"Memang betul la cara dia tu. Jika betul2 Islam takda yang pelik pun. Surah yang banyak khasiat jika diamalkan," komen pengguna laman sosial.

"Betul. Natijahnya, kalau betul2 kebergantungan kita pada Allah SWT itu setinggi-tinggi kebergantungan dan kita percaya kuasa Allah mengatasi segalanya, dan tiada jarak langsung bila kita letakkan kepercayaan kita pada Allah SWT, In shaa Allah akan dibalas dalam bentuk nikmat, kesembuhan dan sebagainya. Semuanya tidak mustahil. Ikhtiar yang berpaksikan Islam akan datang keajaiban," komen yang lain mengenai cara Suhaimi itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKAN KANSER USUS TAPI KANSER PERITONEAL" - WAFA ABDUL KADIR

Menerusi laporan Berita Harian kelmarin, pelakon popular 90-an Wafa Abdul Kadir, 51, dikhabarkan tidak sihat selepas tersebar berita di laman sosial mengenai dirinya yang menjalani rawatan barah usus, dikatakan makin stabil.

Bagaimanapun melalui laporan baru, Wafa menegaskan khabar angin mengenai keadaannya yang kritikal sehingga ditempatkan di Unit Rawatan rapi (ICU) akibat kanser usus adalah tidak benar.

Wafa berkata, khabar angin itu memberi impak dan kegelisahan buat keluarga serta teman rapatnya berikutan beliau bukan didiagnos barah usus, sebaliknya menghidap kanser peritoneal.

Klik untuk gambar besar

"Saya faham niat semua baik, tetapi janganlah sebarkan cerita saya kritikal di ICU. Kasihanilah keluarga saya, yang tidak tahu hal sebenar, tiba-tiba terkejut dengan berita ini.

"Saya juga bukan menghidap kanser usus, tetapi kanser peritoneal yang juga susulan daripada diagnosis pertama, iaitu kanser ovari," jelas wafa ketika dihubungi BH Online.

Menurut Wafa, pada April 2015, dirinya disahkan menghidap kanser ovari tahap empat dan ekoran itu, beliau terpaksa membuang keseluruhan organ wanita iaitu ovari, tiub fallopio, rahim dan ormentum (lapisan yang menutup bahagian perut).

Selepas pembedahan itu, Wafa kembali sihat, namun pada awal 2016, beliau berdepan pula dengan kanser peritoneal. Pelakon ini juga sudah pun menjalani 18 kali rawatan kemoterapi.

"Selepas menjalani kimoterapi, ia mengambil sedikit masa untuk menghilangkan ubat daripada rawatan itu daripada badan. Rasanya amat sakit, tetapi saya cuba kuat diri untuk melawan.

"Baru-baru ini, selepas menjalani beberapa ujian, kanser itu merebak ke bahagian bawah abdomen sehingga membuatkan saya tidak boleh duduk atau berjalan lama. Doktor bimbang kerana kanser yang saya alami ini sangat kuat dan ia mungkin akan mengganggu organ lain," katanya.

Sementara itu, Wafa berkata, beliau reda dengan ujian yang dilalui dan menerimanya dengan hati terbuka. Cuma wanita ini berharap, doa agar kesakitannya dikurangkan dapat dimakbulkan Tuhan.

"Sakitnya Allah saja yang tahu, dan saya berdoa dan mengharapkan agar kesakitan ini dapat dikurangkan. "Sekarang ini, hendak bernafas pun rasa sakit.

Mungkin saya kuat untuk melawan penyakit ini, tetapi saya harap jika ada yang datang melawat, tolonglah jangan menangis di hadapan saya. Ini hadiah daripada Allah buat saya.

"Selain itu sistem imun (kekebalan) badan saya juga semakin rendah. Jika ada orang yang bersin atau batuk, saya akan terkena sama," tuturnya.

Berita mengatakan Wafa tidak sihat mula timbul selepas beberapa rakan selebriti memuatnaik status mendoakan kesihatannya, beberapa hari lalu.

Pada tahun 2014, Wafa pernah menjalani pembedahan bagi membetulkan tulang leher kesan daripada kemalangan dialaminya dua tahun sebelum itu.

Wafa yang dikenali menerusi filem seperti 'Azizah The Legend' dan drama 'Gerak Khas' ialah isteri kepada jurutera, Tajul Faizal Tamimuddin, 51.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


3 GAMBAR - SAAT BAHAGIA JIHAN MUSE & UNGKU HARIZ

Gambar menarik saat bahagia Jihan Muse dan suaminya, Ungku Hariz yang dirakamkan secara eksklusif oleh CST Production untuk kenangan mereka.

Untuk makluman, pasangan ini sekali lagi akan diraikan dalam satu majlis resepsi yang akan diadakan pada 27 Mac ini di Shah Alam.

Jadi khas untuk peminat Jihan dan Ungku Hariz, kami paparkan gambar-gambar saat bahagia mereka itu untuk tatapan bersama. Selamat pengantin baru..!

cstproductionJihan: Dalam banyak-banyak rumah, rumah apa yang paling bahagia?

Ungku Hariz: Rumah saya dekat kampung.

Jihan: Salah... Jawapannya, rumah tangga kita la....

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


22 GAMBAR - SEKITAR FESTIVAL FILEM ASIA PASIFIK KE 55

Gambar menarik artis kita yang menyertai Festival Filem Asia Pasifik FFAP Ke 55 (APFF55) yang berlangsung di Macau, China baru-baru ini (13-16 Disember). Antara yang hadir ialah pengarah Ombak Rindu, Osman Ali, pengarah dan penerbit Bunohan Dain Said, pelakon Maya Karin (Ombak Rindu), Shaheizy Sam dan Syafie Naswip (Songlap) dan Ummi Nazeera (Hikayat Merong Mahawangsa).

Untuk info, Persatuan Penerbit Filem Malaysia (PFM) telah menghantar lima buah filem Malaysia yang layak untuk bertanding iaitu BUNOHAN, HIKAYAT MERONG MAHAWANGSA, NUR KASIH THE MOVIE, OMBAK RINDU dan SONGLAP.

Klik untuk imej besar...

Berikut adalah keputusan penuh APFF55:

Filem Terbaik
Life Without Principle (Hong Kong)

Pengarah Terbaik
Hirokazu Kore-eda (I Wish/Tokyo)

Pelakon Lelaki Terbaik
Eddie Garcia (Bwakaw/Manila)

Pelakon Wanita Terbaik
Gwei Lun Mei (GF.BF/Taipei)

Pelakon Pembantu Lelaki Terbaik
Lo Hoi Pang (Life Without Principle/ Hong Kong)

Pelakon Pembantu Wanita Terbaik
Watanabe Makiko (Capturing Dad/ Tokyo)

Lakon Layar Terbaik
Ahmad Reza Motamedi (Alzheimer/Tehran)

Sinematografi Terbaik
Jake Pollock (Starry Starry Night)

Suntingan Terbaik
Kwong Chi Leung/Wong Hoi (Cold War/Hong Kong)

Bunyi Terbaik
Traithep Wongpaiboob/ Nopawat Likitwong (The Silent War/Hong Kong)

Muzik Terbaik
Pritam Chakraborty (Barfi/Mumbai)

Pengarah Seni Terbaik
Wasiq Khan (Gang of Wasseypur 1 &2/ Mumbai)

GAMBAR-GAMBAR:


BIRTHDAY YANG SAYU - BILIK SEWA ALINA HASSAN BUAT SAFURA SEBAK, TAK LENA TIDUR

"Happy birthday to you.. Alina Hassan ... malam ini aku tidur dangan rasa sebak didada... semoga Allah melindungi mu sahabat.....kaya itu bukan lah tanda bahagia... namun keselesaan itu harus ada untuk mu," begitulah luah Penyanyi dan pelakon Safura Yaacob.

Semuanya gara-gara dia melihat dan merakam bilik sahabatnya Alina Hassan yang hidup susah selama ini. Sehubungan itu, dia mengaku tidak dapat tidur lena apabila memikirkan keadaan rakan baiknya itu yang menghuni sebuah bilik kecil.

"Saya dengar pelbagai cerita mengenai keperitan hidupnya dan rasa terpanggil serta ralat jika biarkan dia sendirian melaluinya begitu.

"Justeru, pada hari jadinya baru-baru ini, saya tergerak hati nak berjumpa dan bawa dia keluar makan. Selepas makan, saya hantar dia balik dan ketika itu pula terdetik nak jenguk bilik dihuninya.

"Saya minta kebenaran Alina untuk ke biliknya dan dia izinkan. Tersentuh hati saya, apabila melihat biliknya sebegitu rupa. Tapi, apa nak buat kerana itu sahaja yang dia mampu," ujarnya dipetik sebagai berkata.

"Apabila tengok biliknya, saya memang terkedu. Malam itu, saya tak boleh tidur kenangkan bagaimana dia boleh tidur di atas tilam nipis dalam bilik yang sempit.

"Saya cakap dengan suami, saya memang tak sangka betapa besar dugaan hidup Alina sekarang. Allah beri dugaan yang hebat itu kepadanya.

Klik untuk gambar besar

"Apapun, dia pernah berusaha minta rumah untuk disewa, tapi tak juga dapat-dapat. Sebagai kawan, mengapa tidak saya usahakan sesuatu untuk sama-sama membantu dia," tambahnya yang mengambil rakaman video bilik Alina dan memberikannya kepada Presiden Konsortium Irama, Ayob Majid untuk mendapatkan bantuan.

"Saya dengar ada artis yang dapat rumah, tapi tak tinggal di situ. Jadi, adalah lebih baik jika rumah berkenaan diberikan kepada Alina yang sangat memerlukannya.

"Bukan saja golongan artis, tetapi ada juga kebanyakan orang di luar sana yang mempunyai kewangan kukuh, tapi boleh tinggal di rumah Projek Perumahan Rakyat (PPR).

"Oleh itu, saya minta Ayob percepatkan cari bantuan untuk Alina kerana tak sanggup tengok dia terus tinggal dalam bilik itu," katanya lagi.
www.myartis.com / Sumber & foto: Berita Harian & Instagram Didi Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI PAKAI LAMPIN PAKAI BUANG - M DAUD KILAU HARAP TIADA LAGI KELUAR BERITA GEMPAR

Raja Gelek Malaysia, Datuk M Daud Kilau, 84, kini kudratnya tidak segagah dahulu apabila hanya mampu menghabiskan sisa hidup dengan berehat atas katil selain terpaksa memakai lampin pakai buang, sejak seminggu lalu, berikutan masalah pembuangan dan kerap kencing.

Tahap kesihatan penyanyi lagu malar segar, 'Sirih Pinang' dan 'Cek Mek Molek' itu masih sama selepas menjalani prosedur pembedahan angioplasty di Institut Jantung Negara (IJN) pada 2020.

Sebelum itu, M Daud atau nama sebenar, Muhammad Daud Kilau berdepan masalah kesihatan sejak enam tahun lalu. Beliau yang menghidap penyakit kencing manis sudah tidak boleh berdiri lama selain kebas kaki, tangan dan sakit pinggang. Selain itu, daya pendengarannya semakin kurang.

M Daud berkata, kesihatannya masih sama dan bergantung kepada ubat-ubatan. Malah, beliau perlu ke Klinik Kesihatan Bagan Datuk dan Hospital Teluk Intan (HTI) untuk melakukan pemeriksaan secara berkala.

"Kesihatan masih sama. Namun, saya boleh berjalan dan menguruskan diri dengan bantuan keluarga. Cuma, sekarang saya lebih banyak berehat atas katil. Dalam masa sebulan, dua atau tiga kali saya kena ke klinik, hospital atau IJN untuk melakukan pemeriksaan.

Klik untuk gambar besar

"Saya bersyukur sudah tidak sesak nafas selepas menjalani pembedahan angioplasty. Saya kurang berselera makan, tetapi tetap makan. Alhamdulillah, Allah masih memberi peluang kepada saya sihat seperti ini. Harap peminat mendoakan kesihatan saya," katanya.

Bagaimanapun, M Daud melahirkan rasa terkilan apabila kisah lama mengenai kesihatannya semakin merosot dan memerlukan bantuan, kembali tular dalam media sosial. Beliau juga tidak berdepan masalah kewangan dan tahap kesihatan tidak terlalu serius seperti digambarkan.

"Saya terima jika ada yang mahu memberi sumbangan dan sebagai tanda ingatan. Saya berharap tiada lagi keluar cerita yang menggemparkan seperti ini," ujarnya.

M Daud diserang sesak nafas hingga terpaksa dimasukkan ke HTI dan diberikan bantuan oksigen pada November 2020. Kemudian M Daud berdepan masalah injap jantung sempit dan menjalani prosedur pembedahan angioplasty pada bulan sama.

Pelakon filem 'Man Laksa' kini tidak mengalami sesak nafas dan tidak tercungap-cungap lagi selepas tiga salur darah dimasukkan alat sten dalam pembedahan berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARA CUBA UBAH PENAMPILAN DARI KASAR KE LEBIH FEMININ: "SAMPAI BILA NAK STAY IMEJ YANG SAMA"

"Ara memang suka imej Korean tapi dulu Ara tak berani nak cuba. Ara takut persepsi netizen tak boleh terima Ara imej begitu sebab nampak Ara kasar kan. Sekarang pun nak cakap Ara berubah kepada imej feminin itu tidak jugak sebab Ara pakai apa yang selesa dan selagi benda tu cute, Ara akan pakai.

"Tapi untuk video muzik lagi terbaharu 'Tetap Aku Cinta' ni, Ara cuba berimej Korean dan melihat respon orang cakap sesuai," itulah kata penyanyi Ara Johari yang mrngakui sedang cuba untuk menukar penampilannya kepada sesuatu yang lebih feminin berbanding imej terdahulu yang agak kasar.

Menurut Ara atau nama sebenarnya Nurfarrah Izzatie Johari, 24, dia merupakan penggemar imej wanita Korea dan cuba menerapkan penampilan tersebut di dalam video muzik terbarunya. Lagu 'Tetap Aku Cinta' yang dilancarkan pada 4 Jun lalu mendapat sentuhan komposer dan penulis lirik, Amy Bong dan Furhan.

Klik untuk gambar besar

Tambah Ara lagi, melihat daripada maklum balas peminat, ada yang memberikan pujian terhadap perubahan imej tersebut namun tidak kurang juga ada yang mahukan dia kembali kepada penampilan asal.

"Ada je peminat yang tegur imej Ara, ada yang positif, ada yang negatif. Ada juga yang lebih sukakan imej Ara yang dulu tapi kita just nak jadi diri sendiri dan sampai bila kita nak stay dengan imej yang sama. Kita kena tingkatkan diri kita kepada sesuatu yang lebih baik.

"Dari segi family pula, mak dan ayah Ara tak kisah dengan apa sahaja yang Ara pilih asalkan jangan buat benda yang bukn-bukan. Sekarang Ara cuba untuk jadi lebih feminin tapi taklah sampai pakai dress cuma more to Korean look, skirt pendek. Tapi untuk dress, Ara tak berani lagi nak ke arah tu," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI ANAK AYDA JEBAT - BELUM LAHIR DAH TERIMA 'TAJAAN'

"Alhamdullilah, walaupun 'dia' belum lahir kami sudah terima beberapa 'endorsement'. Kami pun terkejut tapi itulah rezeki dia. Dan sekarang ini pun kami terima banyak sponsor barang kelengkapan bayi daripada kereta sorong, katil dan semuanyalah. Kami tak pernah duga akan diberikan rezeki ini. Syukur Ya Allah," demikian ujar penyanyi dan pelakon Ayda Jebat.

Dihubungi media bagi menjawab soalan mengenai perancangan selepas bayi dilahirkan kelak, Ayda mengucapkan rasa syukur kerana sudah ada beberapa 'tawaran' (endorsement) buat anak mereka.

Dalam masa sama, Ayda dan suaminya, pengacara Nabil Mahir menzahirkan perasaan teruja dan bersyukur di atas rezeki kurniaan Ilahi buat mereka.

Sebelum ini, pasangan itu telah berkongsi berita mengenai jantina anak sulung mereka iaitu bayi perempuan yang dibuat menerusi laman sosial YouTube Wuvv Show.

Klik untuk gambar besar

Ditanya mengenai nama untuk si kecil itu nanti, Ayda dan Nabil memberitahu mereka masih belum membuat sebarang keputusan, namun mengakui sudah ada menyenaraikan beberapa nama.

Pasangan yang bakal menimang cahaya mata sulung tidak lama lagi iaitu pada hujung September ini, berharap agar segala urusan lancar dan dipermudahkan Allah S.W.T.

Terdahulu, media melaporkan bahawa Ayda memilih untuk menjalani proses kelahiran secara pembedahan untuk melahirkan anak sulungnya itu. Apa-apapun, moga dipermudahkan urusan Ayda nanti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIMPATI NASIB AHLINYA - FDAM RAYU BENARKAN PENGGAMBARAN

Presiden Persatuan Pengarah Filem Malaysia (FDAM), Ahmad Ibrahim atau lebih dikenali sebagai Mat London menerusi laman Facebook (FB) miliknya telah memohon agar kerajaan meluluskan permohonan untuk penggiat seni kembali bekerja. Untuk makluman, FDAM yang ditubuhkan pada 1990 kini mempunyai kira-kira 1,200 ahli.

Hantaran berkenaan ditujukan kepada Kementerian Komunikasi dan Multimedia Malaysia, Kementerian Kesihatan Malaysia, Kementerian Perdagangan Antarabangsa dan Industri dan Majlis Keselamatan Negara susulan kelonggaran diberi kepada beberapa sektor industri untuk beroperasi semula berikutan pelaksanaan Perintah Kawalan Pergerakan Bersyarat (PKPB) mulai 4 Mei lalu.

Kata Ahmad, pihaknya dan penggiat seni lain bersetuju untuk mematuhi syarat Standard of Procedure (SOP) yang ditetapkan pihak berkuasa sepanjang Perintah Kawalan Pergerakan Bersyarat (PKPB): "Salam Kementerian Komunikasi dan Multimedia Malaysia, Kementerian Kesihatan Malaysia, Kementerian Perdagangan Antarabangsa dan Industri dan Majlis Keselamatan Negara.

Klik untuk gambar besar

"Kami penggiat seni nak 'shooting', minggu ini. Kami bersedia dan akur pematuhan Prosedur Operasi Standard (SOP) yang ada. Mohon kelulusan. Penggambaran dalam bangunan dengan jumlah kru produksi kurang daripada lima orang patut dibenarkan. Dalam shooting bukan soal sentuh atau tidak, soalnya kawalan kesihatan dan keselamatan diri.

"Produksi filem dan televisyen agak sukar nak kawal penggambaran berskala besar, walaupun ada kawalan serta pemantauan rapi. Kerja shooting tak sama dengan supermarket atau stesen bas dan LRT" tambahnya," katanya.

Ahmad berkata, anggaran 50 syarikat penerbitan mengemukakan permohonan penggambaran filem, iklan dan program televisyen setiap bulan, sebelum PKP dikuat kuasa: "Syarikat penerbitan kehilangan punca pendapatan kerana terpaksa menangguhkan kerja penerbitan berikutan tempoh PKP dikuat kuasa sejak 18 Mac lalu. Ini sudah tentu menjejaskan kehidupan pekerja termasuk ahli FDAM yang kebanyakannya pengarah sambilan tanpa pendapatan tetap," katanya.

Katanya, FDAM dengan kerjasama Perbadanan Kemajuan Filem Nasional Malaysia (FINAS) sudah melancarkan tabung bantuan bagi meringankan beban ahli, baru-baru ini: "FDAM sentiasa menerima maklum balas dan keluhan ahli yang tidak dapat meneruskan tugas dan menjejaskan mata pencarian mereka.

"Malah, ada antara mereka terpaksa membuat kerja lain seperti jualan makanan dalam talian untuk menampung hidup. Hampir 100 ahli kami yang kritikal menerima bantuan sekali bayar sebanyak RM200 seorang," katanya.

Permohonan itu bagi mewakili suara ramai anak seni yang berdepan krisis kewangan ekoran pandemik Covid-19: "Hari Raya dah hampir tiba. Datanglah ke rumah kami lihat anak-anak kami, tengoklah dapur kami. Fahamilah kami. Saya sangat simpati dan tolong suarakan hasrat dan gelisah anak seni," kata Ahmad lagi.

www.myartis.com / Sumber & foto: Berita Harian, Astro Gempak & Instagram Alyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEE OHH.. DEE..!!

Satu ketika dulu, Pengacara dan pelawak popular Dee, pernah menafikan sekeras-kerasnya yang dia seorang pondan. Dakwanya, dia adalah lelaki sejati dan tujuan berpakaian wanita hanyalah untuk mencari makan dalam dunia hiburan."Saya buat begini kerana permintaan," ujar Dee atau nama sebenarnya Syed Muradzi Syed Shamsul, 47. Tambahnya, permintaan menjadi pengacara berpakaian wanita lebih banyak daripada berpakaian lelaki."Beginilah, kalau kita terlalu lurus ketika membuat persembahan, jenaka yang straight forward, orang akan lekas bosan. Saya akui, dalam persembahan saya, memang ada jenaka saya yang double meaning. Tapi, double meaning saya itu bergantung kepada pemikiran orang yang menontonnya, tapi asasnya adalah untuk bergelak ketawa."Apabila kita rasa benda itu kotor, kotorlah jadinya. Misalnya kalau saya pakai pakaian perempuan, lepas tu saya sebut perkataan pisang atau burung, kalau pemikiran kita kotor, maksudnya dah jadi lain."Bagi saya, tak semua jenaka yang ditampilkan berbaur lucah, umpamanya kalau penonton kita adalah sultan, menteri dan VIP yang lain. Apa yang saya tuturkan, kenalah beralas. Tapi, apabila penonton persembahan saya terdiri daripada golongan remaja, mereka lazimnya lebih suka kalau saya buat jenaka yang double meaning," jelas Dee dipetik sebagai berkata.Bagaimanapun, gambar terbaru ini seolah-olah menidakkan pengakuan Dee itu apabila dia seperti sudah mempunyai 'buah dada'. Mungkinkah penampilan wanita yang dibawakan oleh Dee telah 'memakan' dirinya sendiri? Allahualam...(\__/)(='.'=)(")_(")myartis 2009


NAFI NIKAH 20 FEBRUARI 2020, HANYA GURAUAN - REMY ISHAK AKUI TERTEKAN

Tidak menyangka gurauan mengenai sudah memilih tarikh 20 Februari tahun hadapan untuk melangsungkan perkahwinan namun belum ada calon isteri itu dipandang serius, pelakon Remy Ishak mengakui tertekan apabila ramai pihak bertanyakan mengenai perkara berkenaan termasuk keluarganya kerana dikatakan tidak berbincang dengan mereka terlebih dahulu.

"Saya tidak menyangka pula mereka sebenarnya serius dan menyiarkan berita mengenai tarikh perkahwinan terbabit. Kecohlah juga apabila berita ini disiarkan. Ahli keluarga saya semua sudah bertanya dan mempersoalkan mengapa perkara ini tidak dibincangkan dengan mereka terlebih dulu serta siapakah calon yang bakal saya nikahi," katanya.

Membetulkan semula kenyataannya, Remy berkata sudah tentu dia memikirkan soal untuk berumah tangga dalam usianya sekarang. Namun tiada perancangan untuk berkahwin dalam masa terdekat: "Saya percaya kepada jodoh yang sudah ditentukan, cuma sebagai bakal suami dan ketua keluarga banyak perkara harus difikirkan sebelum keputusan dibuat.

Klik untuk gambar besar

"Tambahan pula usia saya sekarang sudah mencecah 37 tahun. Selepas ini apabila usia bertambah saya sudah tidak sesuai lagi memegang watak anak muda remaja. Mungkin pada masa akan datang yang sesuai untuk saya adalah watak bapa," ujarnya.

Menurutnya, sebagai pelakon dia sedar watak yang sesuai mengikut peningkatan usianya juga sudah tidak banyak. Justeru katanya, sudah tiba masanya dia memikirkan sesuatu sebelum membuat keputusan untuk bernikah: "Apabila sudah bernikah dan berkeluarga nanti, sudah tentu saya perlu menyediakan segala keperluan diperlukan oleh keluarga.

"Lebih-lebih lagi untuk membesarkan anak, terutama membabitkan pendidikan mereka," tuturnya yang turut memberitahu sebagai persediaan bagi menghadapi masa depan, dia kini berjinak dalam bidang perniagaan membabitkan pertanian dan penternakan.

www.myartis.com / Sumber & foto: Harian Metro & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI SINDIR AYDA JEBAT - KEKASIH ZUL ARIFFIN MENGAKU 'JEALOUS'

Seandainya tiada perasaan cemburu, pasti hubungannya dengan Zul Ariffin ada sesuatu yang tidak kena. Demikian luahan jujur kekasih aktor itu, Gayatri Su-Lin Pillai yang mengakui 'terbuka' dalam hubungan cintanya.

Bagaimanapun, dia mengakui terkejut apabila dituduh sengaja memuat naik status sindiran di laman sosial miliknya yang didakwa sengaja ditujukan kepada Ayda Jebat. Untuk info, Ayda sebelum ini dilihat amat rapat dengan Zul gara-gara membintangi drama bersiri Rindu Awak 200%.

Klik gambar untuk size besar

Akibatnya, ada segelintir peminat yang 'meminta' mereka benar-benar menjadi pasangan kekasih disebabkan amat terkesan dengan lakonan pasangan ini. Permintaan tersebut selanjutnya dikatakan telah membuat Gayatri 'cemburu' dan menyindir Ayda.

"Saya tidak perlu berbuat demikian (menyindir) kerana tidak mempunyai sebarang masalah dengan aktres tersebut.

"Tambahan pula saya jarang beri perhatian terhadap media sosial dan saya terkejut juga apabila dikatakan memuat naik status menyindir Ayda," ujarnya yang bertugas sebagai Pengurus Besar Astro Shaw dipetik sebagai berkata.

Tambah Gayatri, dia sendiri tidak pasti status apakah yang dikatakan itu. Malah isu kononnya dia bersikap cemburu terhadap kemesraan Zul dan Ayda dianggapnya sebagai sesuatu yang normal kerana dia tidak terkecuali daripada perasaan itu.

"Sebagai seorang penerbit filem, saya profesional dan memahami situasi mereka yang perlu mempromosikan drama berkenaan.

"Jika saya tidak cemburu pasti ada sesuatu yang tidak kena dalam hibungan kami tetapi saya profesional dan begitu juga mereka. Isu itu hanya diperbesar-besarkan oleh orang lain," jelasnya yang mengakui hubungannya dengan Zul masih okey.

"Saya jarang bercakap soal peribadi kerana ia tidak akan berkesudahan tetapi apa yang boleh saya katakan hubungan kami masih berjalan seperti biasa," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


6 GAMBAR - GELAGAT ATU ZERO BERSAMA ANAK SULUNGNYA

Pelawak Atu Zero yang bergelar ayah pada 9 November lalu itu dilihat berkongsi beberapa keping gambar anak perempuan sulungnya menerusi laman Instagram.

Melalui perkongsian itu, nampaknya gambar cahaya mata sulung Atu itu turut mendapat pujian daripada pengikut IGnya di mana rata-rata mereka memuji kecomelan anaknya itu disamping mengucapkan tahniah.

Antara yang menarik perhatian adalah apabila Atu mengambil gambar selfie bersama anaknya yang lahir di Klinik Bersalin Razif, Klang.

Pengikut IGnya turut juga mendoakan agar kesihatan anak Atu itu semoga sentiasa sihat dan membesar menjadi anak yang solehah.

Untuk rekod, Atu berkahwin dengan Shafeeqa Johari, 30, pada 8 Februari lalu di kediaman wanita itu di Batu Pahat, Johor.

Foto: Atu Zero IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AZNIL BERJAYA KUMPUL RM31,000 BANTU PUSAT TAHFIZ: "NAK KEJAR SAHAM AKHIRAT"

Pengacara terkenal, Datuk Aznil Hj Nawawi terpanggil untuk mengumpul dana bagi mengurangkan beban anak-anak tahfiz Maahad Tahfizul AlQuran selepas terkesan dengan kehidupan daif mereka. Aznil memohon jasa baik pengikutnya menghulurkan sumbangan dalam bentuk wang ringgit dengan tujuan memperbaiki kediaman anak-anak tahfiz yang terletak di Cheras itu.

"Saya juga nak kejar saham akhirat. Dalam masa sama, saya juga nak ajak semua ke arah sama. Ini antara cara saya nak membantu apa adanya. Alhamdulillah, ada ramai yang bermurah hati mengurangkan beban sekali gus membantu pihak pusat tahfiz ini memperbaiki apa yang kurang. Sejak PKP lalu mereka terus diuji.

"Banyak sudut di pusat tahfiz itu rosak. Ada yang dimakan anai-anai, malah bumbung tempat mereka berteduh pun bocor hingga dimasuki air hujan. Malah masih tinggi lagi tanggungan yang pusat tahfiz ini perlu demi meneruskan operasi. Sekurang-kurangnya dengan bantuan yang menderma dapat mengurangkan masalah ditanggung," kata Aznil.

Klik untuk gambar besar

Sehingga kini sebanyak RM31,000 berjaya dikumpul untuk disalurkan ke pusat tahfiz itu berkat derma orang ramai termasuk peminatnya. Dalam pada itu, Aznil yang baharu saja melancarkan single mengenai kisah buli siber berjudul 'Apo' itu memberitahu, dia mengetahui kewujudan pusat tahfiz itu kira-kira tiga tahun lalu menerusi pengurusnya.

"Ada dalam 30 orang anak tahfiz di situ. Tenaga pengajar pula sekitar empat orang. Saya pernah juga menganjurkan majlis khatam Al Quran untuk anak tahfiz di situ sebelum ini. Dalam hati juga pernah terdetik nak jadikan ambil beberapa orang daripada anak tahfiz itu sebagai anak angkat," ujarnya.

Dalam perkembangan lain, Aznil yang terkenal dengan sikap pemurah turut menganjurkan Class Of Infuencer secara percuma di Shah Alam Sabtu lalu. Bengkel perkongsian ilmu mengenai yang menekankan kepentingan kuasa vokal dalam dunia digital itu berlangsung selama empat jam itu diadakan di Akademi Eskayvie. Ia membabitkan kira-kira 16 ‘influencer’ yang popular dan mempunyai ramai pengikut di Instagram.

www.myartis.com / Sumber & foto: mStar & Instagram Aznil Hj Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTU ORANG SUSAH - ELIZABETH TAN SUMBANG SEPARUH PENDAPATANNYA

"Saya nak cuba membantu sesiapa yang memerlukan. Jadi saya ambil keputusan untuk sumbang 50 peratus daripada pendapatan bulan ini bagi membantu anda. Jika anda memerlukan bantuan, sila hantar mesej peribadi (DM) di akaun Instagram beserta nombor akaun bank anda," kata penyanyi dan pelakon Elizabeth Tan menerusi laman Instagram miliknya.

Dalam video yang dimuat naik itu, Elizabeth Tan atau lebih mesra disapa Lizzy, bakal menyumbang 50 peratus daripada pendapatan bulan ini untuk membantu golongan memerlukan dan terkesan sepanjang musim Perintah Kawalan Pergerakan Diperketatkan (PKPD).

Lizzy berkata, dia meminta mana-mana pihak yang terjejas dan  benar-benar memerlukan supaya menghubunginya melalui DM. Menurut Lizzy, dia bagaimanapun memohon maaf kerana tidak dapat membantu semua orang.

Klik untuk gambar besar

Dalam pada itu, Elizabeth turut meminta individu yang menghubunginya bersifat jujur memandangkan ramai mereka diluar sana yang tidak cukup makan.

"Tapi saya minta maaf kerana tak dapat dan tak mampu nak bantu semua orang. Jadi saya minta anda semua untuk jujur sebab banyak sangat keluarga yang tak cukup makan sekarang ini. Jadi tolong jangan ambil hak mereka," jelasnya.

Perkongsian Elizabeth itu mendapat pelbagai reaksi daripada netizen yang memuji usaha murni dilakukannya itu serta mendoakan agar dilimpahkan rezeki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA TEMPIAS SYAMSUL & IRA KAZAR - FARA SALLEH RAYU HENTI KECAM DIRINYA: "BUKAN AKU YANG BAWA DIA ORANG KE THAILAND..."

"Entah apa la yang korang cari pada aku. Aku dekat hospital sampai 3 pagi malam tadi. Aku sepatutnya ditahan sebab dah empat hari tak sedap badan. Dan aku juga dapat banyak kecaman disebabkan isu Ira Kazar dan Sol (Syamsul).

"Sejujurnya, aku tak terlibat dan tak tahu mengenai dia orang. Bukan aku yang bawa dia orang ke Thailand dan aku tak kerja sebagai imigresen yang cop pasport dia orang atau kadi dia orang."

Demikianlah kata wanita yang pernah dikaitkan dengan pelawak Shuk Sahar iaitu Farah Salleh dimana dia terkena tempias isu pengarah Syamsul Yusof dan isteri keduanya, Ira kazar.

Klik untuk gambar besar

Ekoran kontroversi tersebut, Fara mendedahkan dia tidak dapat hidup dengan tenang kerana diburu netizen selain menerima pelbagai mesej berbentuk kecaman atas perkara yang tidak ada kena mengena dengan dia.

Fara berkongsi perkara itu menerusi Instastory miliknya pada Ahad yang turut memaparkan tangannya di cucuk jarum branula semasa menerima rawatan di hopsital, selepas tidak berapa sihat sejak beberapa hari lalu.

Dalam pada itu, Fara yang berasa kesal dengan apa berlaku itu turut meminta agar netizen berhenti mengecam dirinya dan kembali semula ke pangkal jalan.

"Tolong berhenti hantar mesej berbentuk kecaman kepada aku. Aku ada hidup aku sendiri dan aku tak ambil peduli dengan hidup orang lain. Untuk netizen, sila cari Allah SWT daripada cuba cari dosa orang lain," katanya lagi.

Terdahulu, nama Fara pernah menjadi bualan hangat netizen apabila dikatakan menjadi orang ketiga dalam rumah tangga Shuk dan isterinya, Rossa Sera sekitar dua tahun lalu. Malah sehingga kini status rumah tangga Shuk dan isterinya masih menjadi tanda tanya peminat.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRIS DAYANTI BAKAL JALANI CAESAREAN

Penantian itu satu penyeksaan..!!Begitulah yang berlaku terhadap Krisdayanti yang hamil anak pertama dengan pasangannya Raul Lemos apabila bakal dibedah menggunakan kaedah Caesarean. Jadual pembedahan dikatakan bakal berlangsung hari ini setelah penyanyi itu ditempatkan di bilik pembedahan Caesarean di tingkat 3 Rumah Sakit Mitra Kemayoran Jakarta Pusat, Indonesia.Bagaimanapun, ia bergantung atas keputusan doktor untuk membuat penilaian apakah Krisdayanti bakal dibedah hari ini atau sebaliknya.Dalam pada itu, dikhabarkan bahawa Raul tidak sanggup melihat detik Krisdayanti dibedah dan sekaligus melahirkan anak pertamanya. Dia telah meminta Yuni Shara untuk menemani isterinya kerana Raul kemungkinan gementar."Bukan takut lihat darah, cuma tak sanggup melihatnya, sampai saya terbawa-bawa dalam mimpi. Saya tak berani, biar saya tunggu di luar... dan mungkin Yuni yang masuk," ," ujar Raul dipetik sebagai berkata.


BERSALIN BULAN PUASA INI - AYU RAUDHAH AKUI TAK SABAR TIMANG 'BABY GIRL'

"Ini puteri sulung kami. Sudah ada dua hero, jadi apabila ada seorang puteri ini rasa lebih lengkap rumah tangga kami.

"Insya-Allah, saya sebenarnya hanya menunggu masa sahaja ketika ini. Rasanya dalam bulan mulia ini saya bakal bersalin. Jadi tak boleh puasalah ceritanya.

"Raya nanti pun orang sibuk makan rendang saya makan sup ikan sahajalah, berpantang, kan," demikian kata isteri kepada Zaquan Adha iaitu Ayu Raudhah yang mengakui tidak sabar untuk menimang bayi perempuan itu.

Ayu yang kini hanya menunggu masa untuk detik kelahiran puteri sulung mereka itu sudah menyiapkan persiapan untuk saat kelahiran bayi tersebut termasuk menyediakan hospital di dua lokasi berbeza.

Ayu dan Zaquan berkahwin pada 21 Januari 2011 di Alor Setar, Kedah dan dikurniakan dua cahaya mata lelaki, Muhammad Aisy Qaiser, 4, dan Muhammad Aisy Aryann, 3.

Apapun, semoga segala urusan bersalin Ayu yang merupakan adik kepada Rozita Che Wan ini dipermudahkan.

Klik untuk gambar besar

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MUATNAIK FOTO PAKAI 'ARM SLING' - ALIF SATAR DIDOAKAN CEPAT SEMBUH

Menerusi entri terbaru di laman Instagram, penyanyi dan pengacara versatil, Alif Satar telah memuatnaik sekeping foto yang menunjukkan dirinya sedang berada di kawasan pusat membeli belah dengan keadaan tangannya memakai 'arm sling' kerana tisu tangan koyak.

Rata-rata peminat serta rakan artis terkejut dan risau dengan keadaannya apabila melihat foto tersebut. Mereka tidak lupa untuk meninggalkan komen mendoakan supaya Alif cepat kembali pulih.

Sekadar info, penyanyi lagu 'Lelaki Seperti Aku' ini mula aktif di industri hiburan pada tahun 2006 dan berjaya mengekalkan popularitinya sehingga kini.

Klik untuk gambar besar

www.myartis.com / Sumber & foto: Astro Gempak & Instagram Alif Satar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GUNA GAMBARNYA & SUAMI DALAM IKLAN PRODUK - SITI NURHALIZA HARAP PENIAGA SEGERA INSAF

Menerusi satu hantaran di laman Instagram, penyanyi Datuk Seri Siti Nurhaliza telah meminta pengikutnya supaya tidak terpedaya dengan tipu-helah individu tidak bertanggungjawab yang menggunakan gambarnya dan suami, Datuk Seri Khalid Jiwa untuk melariskan produk jualan mereka.

Dalam hantaran sama, Siti yang selama ini berdiam diri mengenai perkara itu tampil menafikan dirinya terbabit dalam perniagaan dan produk itu. Siti juga menasihatkan golongan peniaga supaya berniaga untuk mencari keberkatan.

"Jangan terpedaya. Saya harap peniaga ini insaf dan tak menggunakan gambar saya serta suami serta membuat artikel tak benar. Bila saya diam, makin rancak menyebarkan perniagaan yang tak membabitkan saya atau suami. Gambar saya dan suami dipaparkan dalam iklan perniagaan serta testimoni juga.

Klik untuk gambar besar

"Saya dah banyak kali hadapi perkara ini, pesan saya berniagalah cara yang betul. Jangan mengambil kesempatan ke atas orang lain. Kepada anda yang ada membaca, membeli atau terlihat iklan-iklan sebegini, saya ingin menjelaskan bahawa saya dan suami tidak ada kena-mengena dengan produk mereka.

"Berniagalah untuk mencari keberkatan dan bukan untuk melariskan produk dengan menggunakan iklan palsu. Saya harap kita sebagai pengguna akan lebih peka dengan iklan-iklan seumpama ini," tulis Siti yang turut memuat naik tangkap layar iklan produk rawatan rambut yang memaparkan gambarnya bersama suami.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - EKSKLUSIF : LANA NODIN DAH SELAMAT BERSALIN?

Lama kita tak dengar berita tentang Lana Nodin yang berkahwin dengan David McKenzie pada 15 Mei 2015 lalu di Hotel Istana, Kuala Lumpur. Tup tup terkini, dengar kata Lana telah selamat bersalin dan dilihat bersiar-siar dengan babynya di Singapura.

Artikel terdahulu:

DISAHKAN HAMIL - LANA NODIN MAHU BERSALIN DI MALAYSIA

"Nampak kak Lana & Mckienzie kat jurong jem tadi dengan baby," ujar seorang peminat bernama puan_shiella melalui Instagram.

Sementara yang lain pula menulis: "Met you Lana Nodin & hubby David Mckienzie with the baby just now at IMM, you guys looked lovely... finally youve given birth... enjoy motherhood."

Waahhh... pandai juga Lana simpan rahsia ya! Tapi dekat Singapura pun ada mata yang memandang. Heh.

Bagaimanapun, kita tunggu sahaja penjelasan Lana nanti. Mungkin dia ada alasan tersendiri mengapa dia mahu sembunyikan kelahiran dan berita baik itu.

Bukan apa, jika benarlah Lana sudah selamat melahirkan baby, kami sebenarnya hanya mahu ucapkan tahniah. Moga Lana terus bahagia bersama baby dan suami tercinta. (myartis/E)

www.myartis.com -- Foto: Lana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SAMBUT BIRTHDAY KE-19 - HANEE BERSYUKUR PUNYAI IBU SENTIASA SOKONGNYA

" "l will always have your back" - Mommy. She always has my back no matter how bad I am. I'm lost of words to describe how blessed I am to have her as my mom, how grateful I am that she still accept me and love me the same, the best part is she still make my birthday so special that I'll never forget.

"Alhamdulillah hajat dia dah tercapai.. Mommy sebenarnya nak buat meet dengan semua yang support Hanee kalau Hanee menang Dewi Remaja.

"Even tho kena tarik balik, we are still bersyukur to those who supports me. Thank you mommy for everything...I love you ❤😭," tulis modal dan pelakon Haneesya Hanee yang melahirkan rasa syukur kerana mempunyai seorang ibu yang sentiasa menyokong dari belakang.

Klik untuk gambar besar

Menurut Hanee majlis sambutan ulangtahun kelahirannya ke-19 yang diraikan baru-baru ini merupakan permintaan ibunya sendiri. Perkongsian itu dibuat menerusi sebuah entri di akaun Instagram (IG) miliknya.

Menjengah ruangan komen, rata-rata peminat meninggalkan pesanan buat Hanee agar lebih berhati-hati dalam setiap tindakan serta mendoakan kariernya.

Hanee atau nama sebenarnya Sharifah Haneesya Sayed Sahlan menjadi buah mulut ramai apabila video skandal kelab malam dan minuman keras tersebar di Internet. Ekoran kejadian memalukan itu, kejuaraan Dewi Remaja 2018/2019 miliknya itu ditarik balik.

www.myartis.com / Sumber & foto: Astro gempak & Instagram Haneesya Hanee

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'STANDING INI THE EYES OF THE WORLD' JADI PILIHAN AMERIKA RAI KEMERDEKAAN - ELLA BANGGA & TERUJA

Kedutaan Amerika Syarikat memilih lagu 'Standing In The Eyes Of The World' nyanyian ratu rock Malaysia, Ella untuk diberi nafas baru bersempena Hari Kemerdekaan negara itu. Ella yang berbangga dan teruja itu berkata dia terus bersetuju sebaik dihubungi pihak kedutaan AS untuk merealisasikan projek yang menggabungkan artis tempatan dan AS termasuk dirinya itu.

"Mereka menghubungi saya sekitar sebulan yang lalu dan kami terus berbincang untuk projek ini. Sebagai warga Malaysia, saya sentiasa berbangga dan senang hati setiap kali membawakan lagu ini di mana sahaja.

"Oleh itu, saya sangat teruja bila diberitahu yang kedutaan AS memilih lagu Standing In the Eyes Of The World untuk kerjasama antara Malaysia dan penyanyi tempatan mereka. Terbukti, muzik secara ilmiah mampu untuk menyatukan masyarakat sedunia. Kita berbicara menerusi lagu. Terima kasih diucapkan kepada mereka dan harap semua suka versi baharu lagu ini," katanya.

Klik untuk gambar besar

Berkongsi lanjut, Ella juga sangat gembira dengan sentuhan serta susunan baru lagu berkenaan yang dibuat komposer terkenal, Helen Yap: "Versi ini pastinya berbeza kerana lagu asal  saya rakam sekitar 1998. Sentuhan Helen dengan komposisi baru membuatkan lagu ini lebih segar, ditambah pula engan alunan tiupan seruling Mohar," katanya.

Selain Ella dan Mohar, artis tempatan yang turut menyumbang suara adalah Zee Avi. Manakala artis AS yang terbabit termasuk bekas pemain gitar utama Guns N' Roses, Ron "Bumblefoot" Thal, Tony Memmel, Gabrielle Stravelli, ReVoiced, dan Farewell Angelina.

Projek ini turut membabitkan pemain genderang Band of the Pacific Angkatan Tentera Udara AS. Band berkenaan juga pernah membuat persembahan pada Festival Muzik Hutan Hujan Sarawak pada  2018 dan LIMA pada 2019.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ANAK ZIELA JALIL SELAMAT BERTUNANG

Anak kepada pelakon dan penerbit popular, Datuk Ziela Jalil iaitu Puteri Julia Nabilah telah selamat bergelar tunangan orang kelmarin. Berita gembira ini telah dikongsi sendiri oleh Julia menerusi akaun Instagramnya.

Melihat pada gambar sekitar majlis pertunangan itu, wajah Julia salig tak tumpah seperti ibunya manakala warna busana dan hiasan pelamin juga sangat indah.

Kami doakan agar ikatan pertunangan Julia dan jejaka pilihannya itu berkekalan hingga jinjang pelamin dan semoga segala urusan menuju hari bahagia sentiasa dipermudahkan.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PIHAK INSTAGRAM PADAM AKAUN NUR SAJAT?

Biarpun Usahawan Nur Sajat sering terpalit dengan kontroversi panas dan jugs sering menjadi bahan kecaman netizen, namun popularitinya boleh dikatakan mengalahkan selebriti. Pengikutnya di Instagram juga meningkat hari demi hari sehingga mencecah jutaan pengikut.

Laman Instagram merupakan medium buat Sajat memuatnaik apa sahaja termasuklah video ataupun ada kalanya sindiran pedas terhadap netizen jika beliau dihimpit kontroversi.

Terbaru, akaun Instagramnya Sajat yang menggunakan akaun @nursajat23 gagal ditemui lagi dan menurut sumber kepada @makcik_puaka, akaun Sajat telah dipadam oleh pihak Instagram sendiri.

Ia tindakan susulan selepas pihak mereka menerima aduan daripada netizen berkaitan akaun tersebut yang didakwa melanggar syarat dan panduan pengguna.

Klik untuk gambar besar

Turut disertakan gambar menunjukkan pihak Instagram menghantar notis pemberitahuan kepada mereka yang telah membuat aduan. Pihak Instagram turut memberitahu bahawa mereka telah memadam akaun Nur Sajat.

Namun, penyanyi lagu 'Bobo Dimana' itu nampaknya tidak mudah berputus asa dan sudah mempunyai akaun Instagram dengan nama baru.

Perkongsian tersebut menimbulkan pelbagai reaksi daripada netizen. Namun, tidak dapat dipastikan sama ada benar atau tidak akaun tersebut itu telah dipadam oleh Instagram.

Bagaimanapun, rata-rata netizen berkata, bukalah berapa banyak akaun sekali pun mereka akan tetap laporkan kepada pihak Instagram. Bengang sungguh netizen dengan Sajat.

www.myartis.com / Sumber: Beautifulnara, Rotikaya & @makcik_puaka

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


APA JADI DENGAN FACEBOOK ABBY ABADI?

Hairan juga apabila ada yang mengadu Facebook Abby Abadi Lurvly Fanpage tidak boleh dimasuki sejak pagi tadi. Mungkinkah ia di hack lagi seperti yang terjadi pada bulan Mei lalu atau ia sengaja di tutup oleh Abby sendiri?

Atau ia mungkin ada kena mengena dengan isu laporan pemberian Maggi dan peluntur yang disensasikan oleh segelintir blogger? Jawapannya... hanya Abby dan admin facebook tersebut sahaja yang tahu..!!

This content is currently unavailable -  Klik untuk imej besar...


TAHNIAH - SHAJIRY & ISTERI TIMANG BAYI PEREMPUAN

Tahniah diucapkan kepada pelakon dan penyanyi, Shajiry yang telah menimang cahaya mata sulungnya pada selasa lalu (1 Julai) hasil perkahwinan bersama isterinya, Yusnita Yusof.

Bayi perempuan yang diberi nama Nur Keysha Amanda Binti Mohamad Shajiri dilahirkan tepat jam 8.48 pagi dengan berat 2.77 kilogram.

"Syukur alhamdulillah tepat pukul 8.48 pagi pada 1 July 2014.. Isteri ku tersayang selamat melahirkan anak kami yg kami beri nama NUR KEYSHA AMANDA BINTI MOHAMAD SHAJIRI dengan beratnya 2.77kg.. Terima kasih diatas doa dan sokongan daripada anda semua," ujar Shajiry yang turut berkongsi gambar babynya Menerusi akaun Instagram.

Klik untuk imej besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"SAYA MOHON MAAF DENGAN SESIAPA SAHAJA, JUGA IFA RAZIAH" - ROSLAN SHAH NAK MATI DALAM KEADAAN TENANG

"Sejak Allah SWT duga saya dengan sakit baru-baru ini, banyak yang membuatkan saya terfikir dengan mendalam. Satu daripadanya ialah bila-bila masa sahaja mati itu akan tiba. Sakit baru-baru ini juga membuatkan saya rasa seperti Allah SWT telah beri peluang kedua buat diri.

"Jadi dengan kesempatan yang ada, saya nak mohon maaf dengan sesiapa sahaja yang pernah terluka dengan saya. Juga kepada Ifa Raziah, saya mohon maaf dan memaafkan awak," demikian kata pengacara dan selebriti serba boleh, Roslan Shah.

Roslan tampil memohon maaf secara terbuka kepada semua yang terluka kerananya termasuk bekas teman baiknya, Ifa Raziah berhubung persengketaan yang berlarutan hampir lima tahun.

Menurut Roslan, dia mahu meleraikan salah faham dan sengketa antara mereka memandangkan usia semakin lanjut selain turut berusaha bermuhasabah diri.

Tambah Roslan, dia tidak menganggap satu tindakan memohon maaf itu sebagai satu kekalahan atau kesalahan. Jelasnya, ini kerana memohon maaf pada setiap insan itu adalah satu perbuatan yang mulia.

Klik untuk gambar besar

"Saya tak rasa malu untuk mohon maaf. Biarlah orang nak cakap apa, cakaplah. Saya dah tak mahu kisah apa orang nak cakap sebab nak jalani hidup yang tenang saja sekarang. Saya pun nak mati dalam keadaan tenang. Tak mahu bermusuh dengan sesiapa dan tak nak berdendam Saya tak nak di akhirat nanti akan disoal," ujarnya.

Dalam pada itu, Roslan mengaku akan cuba berhubung dengan Ifa bagi membuat permohonan maaf secara peribadi. Bagaimanapun, terserah kepada Ifa sama ada mahu menerima permohonan maafnya itu atau tidak.

"Saya pernah mimpikan Ifa, dua kali. Masih saya ingat, dalam mimpi itu kami nampak mesra sangat dan buat persembahan sama-sama. Saya juga ingat kebaikan dia.

"Masa arwah ibu saya meninggal dunia pada tahun 2019, dia ada hantar pesanan kepada seorang kawan untuk sampaikan salam takziah kepada saya. Dari situ saya semakin menghormati dia kerana walaupun tahu kita bermusuh, tapi dia tetap ingat akan arwah ibu saya," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI SARAH RISAU KELUARGA & KANDUNGAN BILA PEMBANTU RUMAH POSITIF COVID-19

"Jantung ni macam nak jatuh bila pembantu rumah saya positif Covid-19. Saya tak fikir apa-apa dah sebab yang saya risau anak-anak dan bayi dalam perut. Anak-anak saya sekarang demam. Ya Allah berderau darah ini dan macam-macam perkara saya fikir kalaulah saya dan Shuib didapati positif. Bagaimana dengan anak-anak kami.

"Kalau anak pula positif siapa nak jaga mereka di pusat kuarantin. Minta jauh Ya Allah," itulah kata penyanyi Siti Sarah yang kini sarat hamil tujuh bulan, meluahkan rasa risau dengan keadaan anak-anaknya yang masih kecil apatah lagi sedang mengalami demam.

Sarah dan suami yang juga pelawak Shuib serta tiga anak mereka telah menjalani ujian saringan Covid-19 selepas pembantu rumahnya disahkan positif wabak itu, semalam. Menurut Sarah, ketika ini dia perlu kuat kerana sedang hamil sekali gus memohon doa daripada orang ramai.

Klik untuk gambar besar

"Kami satu keluarga baru saja buat ujian saringan. Harap-harap kami semua tiada apa-apa. Saya kena kuat, bayi dalam perut dah masuk tujuh bulan. Mohon doakan saya dan keluarga," katanya.

Untuk makluman, Sarah berkahwin dengan pelawak dan ahli perniagaan, Shuib atau nama sebenar, Shahmira Muhamad, 37, pada 26 Februari 2011. Hasil perkahwinan, pasangan ini mempunyai tiga cahaya mata, Uwais Alqarni, 10, Dzahira Talita Zahra, 8, dan Ariq Matin, 6 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGHIJRAHAN ALMY NADIA BUKAN PAKSAAN: "SAYA SUDAH PUAS BERGAYA... KINI SAMPAI MASANYA UNTUK SAYA BERHIJRAH JADI ISTERI, IBU & HAMBA ALLAH YANG LEBIH BAIK"

"Saya mula berubah secara perlahan-lahan bermula dari segi pakaian. Selain memakai baju yang longgar, saya juga mula memakai selendang untuk menutup rambut ketika di luar rumah.

"Saya juga mula berhijab sepenuhnya ketika mengambil anak di sekolah yang berhampiran Masjid Wilayah dan seterusnya ketika terbabit dalam program Majalah Keluarga di Legoland pada tahun lalu.

"Fizz cuma bertanya adakah saya benar-benar sudah bersedia berhijab dan dia juga meminta saya betulkan niat berhijrah kerana Allah dan bukan paksaan darinya atau ahli keluarga.

"Ahli keluarga saya dan mentua semuanya berhijab dan mereka juga sangat menyokong penghijrahan ini.

"Terus terang saya juga sudah puas bergaya dengan pelbagai fesyen baju dan rambut ketika zaman anak dara dan bentuk badan langsing dulu dan kini sampai masanya untuk saya berhijrah menjadi isteri, ibu dan hamba Allah yang lebih baik," demikian jelas pelakon Datin Almy Nadia, 37.

Akui Almy, dia berhasrat untuk berhijab seperti yang dituntut agama Islam, namun hatinya berbelah bahagi kerana bimbang jika sudah berhijab, suaminya yang juga pelakon, Datuk Fizz Fairuz, 44, berpaling kepada wanita lain.

Bagaimanapun, kata Almy, selepas berbincang dengan suami yang tidak menghalang hasratnya itu, dia nekad berhijab kerana Allah SWT pada Jun tahun lalu.

Sementara itu, Almy turut berkongsi mengenai aktivitinya pada bulan Ramadan, dimana masanya banyak dihabiskan untuk menguruskan empat anaknya yang masih kecil di rumah.

Dalam masa sama, Almy berkata, dia juga memberikan hadiah untuk menggalakkan anak-anaknya berpuasa penuh, contohnya hadiah mainan pada Ramadan tahun lalu.

"Saya sibuk menguruskan anak-anak di rumah kerana anak yang bongsu, Nur Afrina Aishah masih menyusu badan.

Klik untuk gambar besar

"Saya juga mewajibkan dua anak, Nur Afrina Ariana, 8 dan Nur Afrina Aurora, 7, untuk berpuasa penuh.

"Cuma Nur Afrina Ayra, 5, yang belajar berpuasa pada Sabtu dan Ahad kerana dia belajar di sekolah cina.

"Sebelum ini kami bawa anak-anak menunaikan solat Tarawih berjemaah di masjid, tetapi bila ada anak kecil yang masih menyusu badan, kami hanya buat ibadah di rumah," ujarnya.

Sementara itu, kata Almy lagi, Fizz juga memperlahankan aktiviti seninya pada bulan Ramadan kerana mahu menjalani ibadah puasa bersama anak-anak.

"Saya bersyukur kerana dikurniakan suami yang 'family man' seperti Fizz. Dia lebih suka berbuka dan bersahur dari air tangan isterinya di rumah. Saya juga akan memasak juadah berbuka mengikut permintaan suami dan anak-anak," tuturnya.

Untuk makluman, Almy mendirikan rumah tangga dengan Fizz pada 26 April 2014.

Hasil perkongsian hidup, mereka dikurniakan empat anak perempuan iaitu Nur Afrina Ariana, 8, Nur Afrina Aurora 7, Nur Afrina Ayra, 5, Nur Afrina Aishah, 1 tahun 4 bulan.

Pasangan ini turut mempunyai seorang anak angkat perempuan, Nur Afrina Darwisyah, 14.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENGARAH DRAMA 'OPAH' KEMBALI KE RAHMATULLAH AKIBAT COVID-19

Pada jam 9 malam tadi, pengarah drama bersiri popular era 1980-an, 'Opah' iaitu Mat Yusoff Ismail telah menghembuskan nafas terakhir pada usia 74 tahun akibat pandemik COVID-19 di Hospital Kuala Lumpur (HKL).

Berita pemergian pengarah senior yang juga ahli Persatuan Kebajikan Artis Veteran Malaysia (PKAVM) itu disahkan oleh anak sulungnya, M Yusri Mat Yusoff.

"Arwah bapa dimasukkan ke HKL sejak Isnin lalu. Namun, sebelum ini keadaannya sudah semakin pulih. Namun, Allah lebih menyayanginya apabila menghembuskan nafas terakhir, semalam. Selain jangkitan COVID-19, arwah mempunyai komplikasi penyakit lain termasuk kencing manis.

"Arwah tinggal bersama ibu di Damansara Damai. Lebih menyedihkan, ibu juga disahkan positif COVID-19 dan sedang melakukan kuarantin kendiri di rumah adik di Selayang. Apa yang merisaukan, ibu berusia 72 tahun juga sudah semakin uzur," katanya.

M Yusri berkata, jenazah arwah bapanya dijangka disemadikan di Tanah Perkuburan Islam Selayang Baru, petang ini.

"Saya sedang menguruskan jenazah arwah, ketika ini. Lagipun, kematian akibat COVID-19, jadi perlu menjalani beberapa prosedur sebelum dikebumikan, petang ini," ujarnya.

Allahyarham Mat Yusoff mula berkecimpung dalam kerja di balik tabir termasuk bergelar pengarah dan penerbit lebih empat dekad lalu. Bagaimanapun, M Yusri berkata, arwah bapanya mula memperlahankan rentak dalam dunia seni sudah agak lama. Sebelum ini, arwah banyak bergerak sebagai karyawan bebas.

"Arwah bapa antara pengarah yang bertanggungjawab mengarahkan drama bersiri popular, Opah yang disiarkan di RTM pada 1983. Seingat saya, arwah bapa juga pernah menjadi penolong penerbit untuk filem Layar Lara arahan Datin Paduka Shuhaimi Baba," jelasnya.

Difahamkan, Allahyarham Mat Yusoff meninggalkan seorang isteri, dua cahaya mata dan enam cucu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KONTROVERSI FORTEEN - IZZUE ISLAM NAFI GIMIK

"Kalau benar seperti yang disebutkan (gimik single baharu yang ada kaitan dengan kemelut dalam kumpulan), pastinya lagu berkenaan sudah diperdengarkan.

"Kalau benar kami sengaja mencetuskan gimik, lebih baik kami rebut peluang memperdengarkan lagu berkenaan ketika isu masih 'panas'," demikian kata pelakon dan penyanyi Izzue Islam.

Suami kepada Awin Nurin itu menafikan kontroversi perselisihan faham dengan rakan lain dalam Forteen adalah gimik pelancaran single baharu kumpulan itu.

Izzue berkata, dia dan anggota Forteen tidak tergamak sengaja mencetuskan isu semata-mata mahu memperkenalkan lagu baharu.

Baru-baru ini, Forteen mencetuskan kontroversi apabila Izzue atau nama sebenarnya, Muhammad Izzul Islam Mazlan, 28, mengumumkan membawa haluan sendiri dan meninggalkan band berkenaan.

Klik untuk gambar besar

Namun, Izzue dan tiga ahli Forteen iaitu Wan, Amer dan Ariz mengumumkan sudah menyelesaikan masalah dihadapi selepas bertemu dalam sebuah majlis, minggu lalu.

Biarpun persahabatan mereka kembali jernih, Izzue yang semakin aktif menjadi pengacara, tidak berganjak dengan keputusannya bergerak solo.

Izzue berkata, proses rakaman single baharu kumpulan itu disempurnakan dua bulan lalu sebelum mereka terbabit dalam musim kelima program realiti, Gegar Vaganza musim kelima (GV5).

"Namun, single itu masih disimpan kerana belum siap sepenuhnya. Kita juga belum ada tarikh pelancaran untuk lagu baharu itu.

"Sebelum ini, kami sepakat menunggu GV5 selesai. Tetapi apabila berlaku kemelut dalaman, semua urusan berkenaan single terhenti begitu saja," jelasnya.

Ditanya nasib single baharu itu, Izzue berkata, Forteen lebih berhak menentukan hala tuju lagu terbabit.

"Syukur semuanya sudah diluahkan dari hati ke hati. Selepas perjumpaan itu, kami berkumpul lagi di tempat lain pada hari sama.

"Saya harap persahabatan kami terus terjalin. Biar saya sudah bergerak sendiri, mereka tetap sahabat yang pernah merasai jatuh bangun bersama saya.

"Soal single yang belum ada judulnya itu, saya serahkan saja kepada mereka untuk memperincikannya bersama komposer dan penulis lirik," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKTIKAN 'ANXIETY ATTACK' ITU WUJUB - DIANA DANIELLE ENGGAN SEMBUNYI

"Hanya mereka yang pernah mengalami memahami hal ini. Saya tidak peduli bagaimana rambut, wajah dan cara berpakaian saya ketika ini. Ini adalah kebenaran yang mungkin ramai cuba nafikan atau mendengar ahli keluarga berkata, 'bertenang kerana semua itu tidak benar'. Anda juga tidak tahu mengapa ia terjadi, apakah kerana kita lemah atau mengada-ada?

"Sebenarnya, tidak kerana minda, tubuh dan semua yang ada tidak lagi seperti diri kita yang dahulu. Anda mungkin berfikir akan jadi lebih sekiranya cukup tidur. Tetapi, semua yang berlaku ini di luar jangkaan. Ia bermain dengan emosi dan menyebabkan saya penat. Saya tidak menangis, kecuali jika ia terlalu melukakan. Keresahan ini bermain dengan emosi anda. Dan sekarang saya letih. Tidak dapat bernafas selama beberapa hari ini membuatkan saya rasa takut.

"Dada saya sakit kerana terlalu terbeban untuk bernafas. Saya berkongsi kerana di Malaysia, ia tidak banyak didedahkan dan ini tidak adil. Saya akan bersikap terbuka dan akan mencuba pelbagai solusi yang anda semua cadangkan," demikianlah luah pelakon Datin Diana Danielle yang berkongsi sebuah video dirinya menangis teresak-esak akibat mengalami masalah sukar bernafas dan memaklumkan serangan keresahan bukan suatu perkara yang boleh dibuat main.

Klik untuk gambar besar

Ujar Diana dirinya bukan mahu menunjukkan sisi lemahnya tetapi untuk membuktikan pada dunia bahawa serangan keresahan sememangnya wujud. Sekian lama memendam rasa, isteri kepada pengarah dan pelakon, Datuk Farid Kamil itu terbuka berkongsi mengenai penderitaan yang dialaminya menerusi rakaman video berdurasi 2.51 minit yang dimuatnaik di laman Instagram miliknya dan ia telah mengejutkan ramai.

Menerusi ruangan komen, ada seorang doktor yang tampil memberikan nasihat perubatan. Menurut pegawai perubatan yang dikenali sebagai Dr Man, beliau meminta Diana untuk tidak memaksa pernafasannya: "Alih fokus Diana pada sesuatu perkara yang awak suka, nanti slowly dia akan hilang. Perkara ini berpunca daripada otak kita dikawal oleh minda separa sedar. Jangan tonton filem seram dan jangan sertai sebarang aktiviti yang mengejutkan. Diana kena sibukkan diri dan fokus pada perkara lain," nasihat beliau lagi.

Pelakon filem 'Hanyut' itu berkata, masalah yang dilalui itu membuatkan dia sukar bernafas selama beberapa hari dan ia sangat menakutkan: "Dada saya begitu sesak kerana cuba bertarung untuk bernafas. Saya tidak pernah terfikir untuk membuat rakaman video saya menangis seperti bayi dan dipertontonkan kepada seluruh dunia. Tetapi, itulah realiti. Saya berkongsi kerana tidak adil jika saya terus menyembunyikannya. Saya perlu terbuka dan cuba mencari jalan penyelesaian seperti yang disarankan mereka yang baik hati," katanya.

Ia bermula dengan tanda awal seperti tapak tangan berpeluh, sukar tidur, dada berdebar, kurang rehat dan hilang selera makan: "Sangkakan saya mampu bertahan, namun tiga hari lalu, saya mula mengalami tanda asma apabila dada sesak dan sukar bernafas. Gangguan kebimbangan melampau sangat menyakitkan, malah memberi kesan terhadap kehidupan harian. Saya mungkin kelihatan ceria, tetapi hari ini saya menangis kerana bernafas tidak puas".

Diana turut berterima kasih kepada semua sokongan dan doa yang diterima daripada rakan-rakan selebriti serta netizen. Video tersebut sehingga kini telah menerima lebih 550,000 tontonan. Pada Sabtu lalu, Diana sempat memuatnaik sekeping foto dan sepotong video dirinya berada di hospital sedang menggunakan alat nebuliser untuk masalah pernafasan selepas terkena 'Anxiety Attack' dan memberitahu dia berdepan gangguan itu sejak dua minggu lalu.

www.myartis.com / Sumber: Astro Gempak, Berita Harian & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANIS ZALIKHA KONGSI PENGALAMAN CEMAS BAYI KANDUNGAN TAK BERGERAK

"Masuk trimester ketiga, waktu bulan puasa. Maknya jenis okay berpuasa. Tak lapar tak dahaga. Tapi hari kedua tu, lepas solat Asar, baby mengeras. Pastu dia diammm je. Baby yang kali ni dahlah sangat responsive, kalau kita letak tangan dia akan high five atau tendang.

"Tapi masa petang tu kita geletek dia, Daddy dia panggil dia, semua dia taknak respon. Omg nervous. Terus Daddy dia suruh buka puasa minum air dan makan. Dah teguk susu kurma, makan cekelat biskut semua (kemain Maknya), dan dan tu juga baby tendang kuat gila. Aigo, Daddy dia pun kata "ala kesian, ngadu dekat Daddy ya".

"Pastu semalam doktor tanya puasa ke tak. Kita jawab tak, doktor kata okay good, some people are really sensitive, bila puasa pun air ketuban boleh berkurangan. Jaga kiraan tendangan je sekarang. Kita tau time2 baby kita aktif, jadi cuma kena peka.

"Kiraan tendangan tu bukan interval yang tepat sama setiap orang. Ia cuma bantu kita alert waktu aktif baby kita. Doakan keselamatan dan kesihatan kami ya! So untuk kes-kes ibu seperti kita," kata pelakon Hanis Zalikha yang berkongsi pengalaman bayi di dalam kandungannya tidak bergerak ketika menjalani ibadah puasa.

Klik untuk gambar besar

Perkongsian itu dibuat menerusi sebuah entri di akaun Instagramnya buat tatapan umum. Menurut isteri kepada pelakon Hairul Azreen itu, ketika hari kedua berpuasa, bayi tersebut yang sebelumnya sangat aktif, tiba-tiba mengeras dan tidak bergerak.

Namun begitu, keadaan bayi tersebut kembali normal apabila ia mula bergerak selepas Hanis berbuka puasa dalam keadaan segera. Menjengah ke ruangan komen, rata-rata netizen yang terdiri dari kaum ibu turut berkongsi pengalaman masing-masing.

Terdahulu, Hairul mengumumkan kehamilan kali kedua isterinya itu pada 1 November tahun lalu. Untuk makluman, Hanis dan Hairul mendirikan rumah tangga pada 5 Jun 2015 itu telah dikurniakan seorang cahaya mata yang comel dan popular sebelum ini iaitu Yusuf Iskandar.

www.myartis.com / Sumber & foto: Astro Gempak & Instagram Hanis Zalikha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA DUA BULAN HAID TAK HENTI - WAWA ZAINAL BUANG IMPLAN CEGAH HAMIL

Selepas melahirkan cahaya mata keempat November lalu, isteri kepada pelakon Aeril Zafrel iaitu pelakon Wawa Zainal telah memasang alat mencegah kehamilan implan.

Bagaimanapun, Wawa memaklumkan dia membuat keputusan membuang implan tersebut gara-gara menerima kesan sampingan dimana kitaran haid menjadi tidak terkawal dan menyukarkan dirinya melakukan ibadah lebih-lebih lagi hampir memasuki bulan Ramadan.

"Saya pasang implan memang sebagai perancang untuk jarakkan tempoh kehamilan. Bagaimanapun disebabkan kitaran haid yang tidak terkawal saya rasa lebih baik buang sahaja. Sudah dua bulan period saya tak berhenti.

Klik untuk gambar besar

"Tambahan pula kita nak menyambut Ramadan tidak lama lagi, jadi kalau terus pasang alat ini saya tidak tahu sama ada dalam keadaan suci atau tidak untuk berpuasa.

"Kalau ikut nasihat doktor, perlu tunggu selama tiga bulan, tetapi saya dah tak tahan. Jadi buka sahaja alat tersebut," ujarnya yang dipetik sebagai berkata kepada mStar.

Dalam pada itu, Wawa yang berkongsi masalah itu dengan pengikut di laman Instagram turut menerima pelbagai respons berkaitan pemasangan alat pencegah kehamilan itu.

"Syukur saya tidak menerima kesan teruk. Ada follower yang DM beritahu mereka mengalami sakit kepala yang teruk selepas pasang implan," tuturnya.

Sementara itu, Wawa berkata, dia akan membuat perancangan keluarga sendiri dan tidak menolak jika diberikan rezeki anak kelima dalam masa terdekat.

"Jadi sekarang ini kami buat perancangan sendiri sahaja untuk jarakkan usia kandungan. Tetapi jika diberi rezeki anak dalam masa terdekat, saya tidak menolak," ujar Wawa yang baru sahaja melahirkan anak keempat yang diberi nama Jibril Ibtisam sebelum ditukar dengan nama Muhammad Fahri pada 30 November lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIYAH SHAHAB MAHU OKTOVIA DIBERI RUANG BAIKI DIRI, BERHENTI KECAM

Berhubung kontroversi yang melanda pelakon Oktovia Manrose dengan suami kepada Bella Astillah, penyanyi dan pelakon Aliff Aziz baru-baru ini, aktres Nadiyah Shahab badiyah, 27, berharap masyarakat memberikan Oktovia ruang untuk memperbaiki diri dan bukan berterusan menghukum atas kesilapannya sebelum ini

Dalam masa sama, Nadiyah yang berasal dari Singapura itu turut berkata sebagai teman rapat, dia berharap masyarakat berlaku adil dan tidak terus menghentam Oktovia.

"Sekalipun dia berbuat silap, berikan nasihat dan kata semangat, bukan menambah masalah sedia ada dengan terus menghukumnya. Kita tidak tahu kisah sebenar di sebalik apa yang berlaku, jadi berikan dia ruang untuk memperbaiki diri.

"Sebagai kawan, Oktovia sangat baik dan saya simpati apabila dia dicemuh bertalu-talu kerana kesilapannya. Jangan terus menilai peribadi Oktovia hanya berdasarkan kontroversi yang berlaku. Cukuplah dengan tekanan yang diterimanya kerana dia juga berhak untuk bangkit dan memperbetulkan kesilapan," katanya.

Klik untuk gambar besar

Nadiyah atau nama lengkapnya, Sharifah Nadiyah Syed Fuad Al Shahab berkata, biar apa juga tanggapan masyarakat terhadap Oktovia, dia tidak akan sesekali meminggirkan wanita itu.

"Sebagai rakan, saya akan tetap ada bersamanya ketika suka dan duka. Dia sudah meminta maaf, tetapi mengapa masih ada segelintir yang terus mengungkit dan membangkitkan kisah yang sudah berlalu.

"Jangan ditambah masalah yang ada, sebaliknya berikan nasihat kerana itu yang dia perlukan saat ini. Kecaman sebenarnya tidak menyelesaikan masalah, sebaliknya membuatkan keadaan menjadi bertambah tegang," ujarnya.

www.myartis.com / Sumber & foto: Berita Harian, Instagram Nadiyah Shahab & Oktovia Manrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYAKIT LAMA DATANG BALIK - EZAD LAZIM JALANI PEMBEDAHAN GERD PAGI KHAMIS

Penyanyi Ezad Lazim sekali lagi diuji apabila penyakit Gerd yang dihidapinya sejak tujuh tahun lalu kembali menyerang, selepas berdepan dengan masalah sinus hujung Jun lalu.

Susulan itu, isterinya iaitu Zeana Ramli berkata, Ezad atau nama sebenarnya, Mohd Rohaizad Mohd Lazim, 42, terpaksa menjalani pembedahan di sebuah pusat perubatan di Shah Alam, Selangor pada pagi ini, Khamis.

"Ezad akan dibedah pukul 9 pagi nanti (tadi)... dia memang dah tak tahan sangat sebab itu dia bersetuju untuk buat pembedahan. Sebelum ini Ezad susah nak pergi hospital, tapi apabila dia kata dah tak tahan tu memang betullah dia sakit sangat.

"Dia muntah-muntah sejak semalam (Rabu), terus saya bawa dia ke hospital dan lepas kami buat swab test Alhamdulilah keputusan negatif dan saya boleh teman dia di wad sehingga selesai pembedahan," katanya.

Klik untuk gambar besar

Gerd (Gastroesophageal Reflux Disease) adalah gangguan penyakit pencernaan kronik yang berlaku apabila asid dalam perut atau ada kala kandungan perut mengalir semula ke dalam saluran esofagus (laluan antara mulut dan perut).

Zeana turut berkata, Ezad terpaksa berpantang dengan hanya makan bubur atau makanan yang dikisar selama sebulan selain berdepan risiko masalah suara. Zeana turut mengharapkan peminat Ezad dapat mendoakan kesihatan suaminya agar kembali sihat dan pembedahan berjalan lancar.

"Doktor ada beritahu lepas ini Ezad hanya boleh makan bubur dan makanan dikisar sahaja untuk tempoh sebulan. Selain itu, suara Ezad juga akan bertukar sedikit serak selepas ini kerana kamera endoscopy akan dimasukkan melalui tekak untuk memeriksa organ dalam badan yang bermasalah sebelum pembedahan dilakukan.

"Ezad tahu mengenai perkara ini dan dia pun tidak kisah, asalkan dia kembali sihat macam dulu. Sekarang ini Alhamdulillah penyakit kencing manis dia pun dalam keadaan terkawal.

"Saya harap semua dapat doakan agar Ezad cepat pulih dan saya pun jadi buntu apabila dia sakit... nasib baik ada jiran yang boleh tolong jagakan anak-anak sementara saya teman Ezad di wad," ujarnya.

Untuk makluman, vokalis kumpulan Exists itu mendirikan rumah tangga dengan Zeana pada 29 Mac 2013 dan mereka dikurniakan sepasang cahaya mata iaitu Puteri Rania Keisha, 8, dan Putera Muhammad Darwish, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGELAR 'DUDA HOT' - RASHIDI ISHAK AKUI KURANG SELESA

Mengumumkan dia sudah bercerai dengan isteri aktres, Vanidah Imran pada Ogos tahun lalu, pelakon Rashidi Ishak, 46, memberitahu yang dia kurang selesa apabila segelintir netizen melabel dia sebagai 'duda hot'. Dia digelar sedemikian selepas penampilannya dilihat lebih kemas selain semakin kurus selepas bercerai.

"Saya sebenarnya kurang selesa apabila diberi gelaran seperti itu. Jika hendak tahu, badan saya kurus kerana saya mula menjalani kehidupan sihat dan lebih aktif sejak dua tahun lalu.

"Setiap hari saya akan berlari lima kilometer selain mengamalkan pemakanan dan gaya hidup sihat. Lagipun saya sudah berusia dan inilah masanya untuk saya lebih menjaga tubuh badan supaya kekal sihat dan bertenaga," katanya.

Selain itu, selepas mengumumkan sudah bercerai baru-baru ini, Rashidi mendedahkan dia menerima lebih 300 mesej setiap hari di laman Instagram.

Klik untuk gambar besar

Rashidi berkata, sejak peminat mengetahui dirinya kembali solo, ramai yang menghantar mesej dan memberikan kata-kata semangat kepadanya terutama daripada peminat wanita.

"Jika ada kelapangan saya akan balas mesej mereka. Saya cuba sedaya upaya membalas semua mesej itu dan saya sangat menghargai sokongan mereka," ujarnya.

Untuk makluman, Rashidi berkahwin dengan Vanidah pada 1 Oktober 2000. Hasil perkongsian hidup mereka dikurniakan dua anak iaitu Mikhail Imran, 18, dan Maryam Rashika, 15.

www.myartis.com / Sumber & foto: Harian Metro & Instagram Rashidi Ishak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH ANAK PERNAH DIHINA: "KALAU TAK KUTUK..... HIDUP TAK LENGKAP" - JASMIN HAMID

Berkongsi kisah anak bongsunya, Haziq MacQuistan yang pernah menjadi mangsa 'body shaming' gara-gara memiliki berat badan berlebihan suatu masa lalu, pelakon Jasmin Hamid, 46, berkata Haziq yang pernah menerima kritikan negatif kini dalam usaha menjaga kesihatan badan bagi mendapatkan berat dan bentuk badan yang ideal.

"Siapa sangka masa kecil dulu Big Boss @haziq_macquistan, mbam-mbam tapi bila dah bujang, dah pandai buat badan. Bukan nak SADO tapi untuk menjaga kesihatan katanya supaya hidup sihat.. Mana tau lepas ni dapat berlakon cerita ACTION pulak..

"Tak nak lagi orang panggil dia BUDAK GEMUK lagi macam dulu sebab zaman sekarang ni dah jadi trend BODY SHAMMING!" katanya yang berkongsi foto penampilan baharu anaknya itu dengan memuatnaik catatan di laman Instagramnya pada Ahad.

Klik untuk gambar besar

Dalam pada itu, Jasmin turut meluahkan rasa kesal terhadap sikap segelintir individu yang tidak sensitif terhadap perasaan orang lain. Menurutnya, kritikan dan merendahkan seseorng ibarat sudah sebati dalam hidup masyarakat kini

"Manusia zaman sekarang ni, kalau tak kutuk dan rendahkan orang, hidup mereka tak lengkap agaknya.. Bila jumpa, perkataan pertama yang akan keluar.... 'KAU DAH GEMUK', 'KAU DAH TUA', 'KAU DAH KURUS KERING'.

"Tak boleh ke kalau tanya khabar je.. Tanyalah, sihat? Happy? Dah makan? Kan lagi bagus dari soalan yang menyakitkan hati.. Be positive OK! Hebat Bukan? #artismalaysia #pelakonmalaysia #newcomer #malaysianactor #son #gym #hebatbukan," ujarnya lagi.

www.myartis.com / Sumber & foto: mStar, Instagram Jasmin Hamid & Haziq MacQuistan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZRINAZ SAMAKAN AJL35 DENGAN WOW SHOP: "BUKAN SAJA MEREPEK, TAPI HILANG AURANYA"

Pelbagai isu yang timbul berhubung Anugerah Juara Lagu ke-35 (AJL35) yang berlangsung pada malam Ahad lalu. Terkini, bekas personaliti televisyen iaitu Azrinaz Mazhar Hakim menerusi laman Instagram telah mempertikaikan kualiti program tersebut.

Azrinaz mendakwa anugerah berkenaan hambar kelihatan seperti rancangan menjual barangan dan sudah kehilangan auranya. Menurut Azrinaz, sepatutnya segmen penaja tersebut tidak dilakukannya berlebihan selain mempertikaikan pemakaian hos.

"Apa sudah jadi dengan Anugerah Juala Lagu #AJL35? Sebuah rancangan tahunan yang sepatutnya membariskan lagu-lagu berkualiti dengan produksi yg mantap dan gah-nya tetapi bertukar menjadi hambar. Bukan saja merepek, tapi hilang auranya. Paling mengejutkan, AJL35 kali ini seperti sebuah rancangan menjual barangan spt 'Wow Shop'.

"Dengan segmen khas diwujudkan utk mempromosi penaja spt gambar ini. Pemakaian 2 host tertera yang 'out of date' tiada konsep dan hala tuju. Tocang panjang dan huruf nama penaja sebesar-besar alam nak pergi mana? Nak jual baju raya ke apa? Adakah kita masih dalam tahun 1995?

Klik untuk gambar besar

"Pengacara tetap pula ditekankan untuk menyebut nama2 sponsor sepanjang masa sehingga berjela-jela.. buang masa

"Saya teringat program Oscar mahupun Grammy Award, dimana penyampai naik ke pentas dan terus mengumumkan nama pemenang. And the award goes to.." tidak salah untuk selitkan usikan dan hiburan malah ia amat dialu-alukan, tetapi dengan menyebut nama2 penaja yg berulangkali sungguh meloyakan

"Saya mengikuti anugerah ini setiap tahun sejak dibangku sekolah. Malah saya juga pernah secara langsung terlibat dalam produksi Muzik-Muzik dan Juara Lagu satu ketika dulu. Kalau dulu ia mempamerkan penyanyi yang tiada tolok bandingan seperti Francisca Peter, Aris Ariwatan, Amy Search mahupun penyanyi baru seperti Hazama, Akim Majistrate juga tidak kurang hebatnya. Malang sekali tahun ini barisan artist gagal memberikan klimaks #nostim

"Sorry but not sorry, AJL 35, you have lost your prestige @tv3malaysia @mediaprimabhd," katanya.

www.myartis.com / Sumber & foto: Astro Gempak & Instagram Azrinaz Mazhar Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARI PERTAMA KELAHIRAN - SHAHEIZY SAM RANCANG BUKA AKAUN IG ANAK

Sebelum ini, pelakon Shaheizy Sam tegas dengan berpendiriannya iaitu enggan membuka akaun Instagram (IG) khas buat anak mereka yang bakal dilahirkan seperti selebriti lain.

Namun nampaknya kini, Shaheizy sudah berubah fikiran apabila beliau merancang ingin membuka akaun IG untuk anaknya pada hari pertama kelahirannya.

"Saya merancang untuk membuka laman Instagram peribadi untuk anak pada hari pertama kelahiran kerana sebagai bapa saya nak melihat proses anak membesar.

"Setidak-tidaknya bila dia sudah dewasa nanti bolehlah dia tengok gambar-gambarnya semasa masih kecil dan ini akan menjadi memori yang cukup indah untuk dikenang semula.

"Kewujudan laman sosial bukan bermaksud saya memberi pendedahan kepada anak mengenai dunia hiburan, sebaliknya saya anggap ia hanyalah ruangan sosial semata-mata," jelas Shaheizy.

Shaheizy dan isterinya, Syatilla Melvin yang berkahwin pada 8 Februari 2016 di Pulau Pinang itu akan menimnag cahaya mata pertama mereka pada bila-bila masa.

Klik untuk gambar besar

Dalam masa sama, Shaheizy berkata yang beliau tidak kisah jika zuriatnya itu turut menjadi perhatian masyarakat seperti anak-anak selebriti lain

"Sebagai public figure, saya tak boleh nak elak publisiti orang ramai terhadap kami sekeluarga, jadi saya tak kisah andai anak turut menerima tempias tersebut.

"Bila anak sudah besar nanti, dia boleh pilih jalan kehidupannya sendiri, andai kata dia suka dengan kamera serta mahu berada dalam bidang ini juga tak ada masalah dan saya tak paksa," katanya.

Sementara itu, ketika ditanya mengenai persediaan dan debaran bergelar bapa, Shaheizy berkata, dia teruja untuk menimang cahaya mata lelaki awal Mei ini.

"Saya telah bersedia mental dan fizikal, malah sejujurnya tak sabar serta teruja menanti kelahiran pertama ini. Segala persiapan sudah dilakukan sejak awal lagi dan Syatilla akan berpantang di Kuala Lumpur.

"Selain itu, saya akan berehat daripada penggambaran dan akan fokus dengan keluarga sehingga Syawal," ujar pelakon filem 'Polis Evo 2' dan 'Pinjamkan Hatiku' ini.

Semoga segala persiapan menyambut cahaya mata lelaki akan berjalan dengan lancar dan semoga dipermudahkan segala urusan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom